Maahri Churian Kharke (rajasthani) Songs Download: Maahri Churian Kharke (rajasthani) MP3 Rajasthani Songs Online Free on Gaana.com\nMaahri Churian Kharke (rajasthani) Songs\nMaahri Churian Kharke (rajasthani) | Babu Lal\nSaregama199912 Tracks35 min 47 sec\nMhari Chudiyan Kharke Re\nDhira Ghosh, Babu Lal\nMhare Gul Banda Ko Byav\nBabu Lal, Renu Singh\nMain To Mhari Hoti Ram\nBabu Lal, Dhira Ghosh\nKe Patli Pard Gai Re\nUrmila Khanna, Chunni Jaipuri\nBalam Ke Bharose Main To\nFashion Ehlo Deti\nMohan Singh, Urmila Khanna\nAbout Maahri Churian Kharke (rajasthani) Album\nMaahri Churian Kharke (rajasthani) is a Rajasthani album released on 25 Aug 1999. Maahri Churian Kharke (rajasthani) Album has 12 songs sung by Babu Lal, Dhira Ghosh, Mohan Singh Itawa. Listen to all songs in high quality & download Maahri Churian Kharke (rajasthani) songs on Gaana.com.\nRelated Tags - Maahri Churian Kharke (rajasthani), Maahri Churian Kharke (rajasthani) Songs, Maahri Churian Kharke (rajasthani) Songs Download, Download Maahri Churian Kharke (rajasthani) Songs, Listen Maahri Churian Kharke (rajasthani) Songs, Maahri Churian Kharke (rajasthani) MP3 Songs, Babu Lal, Dhira Ghosh, Mohan Singh Itawa Songs\nReleased onAug 25, 1999


China Thil Tuah Cu Vawlei Pi Caah Thinphang Chin Lengmang Ko Cang — Chin Miphun Tlangau\nSeptember 4, 2021 Salai Ephraim WORLD 0\nTaliban nih Afghanistan cozah supreme leader Haibattulah Akhanzada cu rian an khinh hnu cozah dirh dingin timhtuahnak an ngeih lio ah China cu zumh awktlak mi hawikom tha a si tiah a thanh.Hi hi kan hnu September 2 ah Taliban hruaitu hna le China cozah tuanvo ngeitu hna Afghanistan kong le thanchonak kongah phone in an i chawnh hnuah a thanh mi a si.\nHi kong he pehtlaihin Doha zung i Taliban deputy director Qatar Abdul Salam Hanafi nih Taliban nih kan pawngkam ram hna he riantuanti kan duh bantukin China nih a timh mi the Belt and Road Initiative zong kan colhan.Taliban nih China he pehtlaihnak tha zong ngeih chinchin kan duh, China ram hnahnawhnak a pe kho mi zei bu paoh kan ramchungah um kan sianh lo tiah a chim.\nBelt and Road hi China ram le Asia, Africa le Europe ram i chawlet hawi ram 60 kar pehtlaihnak caah China nih a timh mi a si.Hi kong he pehtlaihin Fox News nihcun China nih hin Afghanistan ram in Copper le Aluminium ti bantuk vawlei chuak thil mansung hna a duh ruangah a si.\nAfghanistan nih cawh rih lo mi vawlei tang thil mansung dollar 1 trillion man leng a ngeih lai tiah a ti.Taliban chimnak nawlngeitu Zabullah Mujahid nih ‘China cu kan caah a biapi ngai mi hawikom ram a si i, mah nihhin hlawknak tampi a kan pek lai. Zeiruangah ti ahcun investment he ram sersiam kan timh lio a si caah a si’ tiah a ti.\nSource: far news (TCP)


LAWMHPI CIO HNA USIH, KAN LAI THUAM IN PAKHAT NAK A HMUH – The Chinlung Post\nLAWMHPI CIO HNA USIH, KAN LAI THUAM IN PAKHAT NAK A HMUH\nKan Laithuam bak in teinak a hmuh pi ko, A voi 59nak Miss Universe an tuahmi ah Kawlram ai awh in aa telmi Thuzar Wint Lwin nih Best In National Costume laksawng a hmuh. Kan Lai thuam hi cu a rak i dawh hrimhrim ko. Laithuam aa hrukmi hi US ummi Chinmi hna nih an tawlrelpiak mi a si i, tuan deuh zongah khan lawmhnak bia a rak chim cang. Tutan ah kan Laithuam in pakhatnak ahmuh hi cu a sunglawi ko. The Winner of NATIONAL COSTUME competition is Myanmar.\nမြန်မာပြည်အတွက် ဆုတောင်းပါ” ဆိုသော စာသားဖြင့် ချင်းရိုးရာဝတ်စုံက ၆၉ ကြိမ်မြောက် Miss Universe ပြိုင်ပွဲတွင် အကောင်းဆုံး ဝတ်စုံဆုရရှိ. ၆၉ ကြိမ်မြောက် Miss Universe ပြိုင်ပွဲကြီး၏ Best In National Costume ဆုအဖြစ် မြန်မာအလှမယ် ” သူဇာဝင့်လွင် ” ၏’ Pray For Myanmar ‘ ချင်းရိုးရာ ဝတ်စုံက ရရှိဆွတ်ခူးကြောင်း Missosology Myanmar က သတင်းထုတ်ပြန်သည်။\nPATHIAN THIN HUNNAK KAWLRALKAP CUNGAH APHAN RUA TIAH KA RUAH


Karen Ralkap An Cawl Ve Cang! Uar An Um Kho Tak Tak Si. – Kawltu Team\nKaren Ralkap An Cawl Ve Cang! Uar An Um Kho Tak Tak Si.\nKaren Ralkap KNU nih a mi hna cu Palek le Kawl Ralkap nih harnak an pek hna nak hnga lo a cawlcang ve cang.\nRalkap nih hram hram in uknak an i cuh hnu ah Kawlram Pumpi cu a khuaci a mui. Uknak duh lo nak cu ramkip ah a um mi Kawlram mi nih an langhter. Ramdang hna zong nih mah bantuk Democracy ram ah uknak hram hram in i cuh than cu an duh ve hrim hrim lo.\nSaturday thok khan biatak tein Kawlram ah Leng chuah in Ralkap uknak duh lo nak langhter nak cu Sandah piah in an thok. Ralkap ral chanh in mah ti hin sandah piah hi tih a nung tak tak mi thil a si ti hi theih cio cu a si. Sihmanhsehlaw hram hram in uknak laak an i timh mi hi a hmaan hrim lo tiah Mipi ralthatnak ruangah an doh ngam ve mi a si.\nSandah piah hram cu an thok cio hna tikah, Karen Ralkap KNU zong cawlhram ai thok ve cang. Mipi, palek le Ralkap nih harnak an pek hna ahcun kan leh colh ve hna lai ti bakin Meithal le an Mawtaw he anmah Karen lam pawl ah an i chawk thluahmah cang. Mipi dawtnak le zawn ruah nak an ngei ti cu mah nih hin fiang tein a langh ter. Uar an um law law Ram le Miphun thatnak caah tiin nun pek ngamh tiang in an cawlcang mi hi cu upat lo awk a tha lo.\n← Kan Lainu Jenevy Sui le David Lai Zong Sandah Piah Ah An Chuak Ve Cang!\nBREAKING NEWS: HAKHA ah Laipa Ruak in an Char →


Chinram caah thawngtha tak tak; Dr. Sa Sa thawngin Chinmi 3 nih sibawi (MBBS) Degree an dih cang\nDr. Sa Sa nih Chinram caah rian a ttuan ning cu chim a hau ti lo, thei dih a si cang ko, mi caah zeibantuk in rian ka ttuan lai tiah lam a kawl peng mi le mi bawmh ding in a tuah kho mi poah thil tha tuah peng mi Dr. Sa Sa thawngin Chinmi pathum nih sibawi (MBBS) an ngah\nDr. Beichochai, Dr Ngunzalian and Dr Meipaw Rokye hna hi Dr. Sa Sa thawngin Myanmar ah tanghra an passed hnuah Dr. Sa Sa tangah Health and Hope ah rian an ttuan, Mah hnuah India ram, shillong ah class 11 le 12 cawng ding in a kalter mi an si.\nIndia ram Shillong ah a voikhatnak ding caah Science Stream ah English in siang inn cu an nih thawk ve, An caah cun zeitluk in dah a har lai, natein fakpi in, ram le miphun caah le Pathian caah tiah saduhthanak an ngei mi cu 1st Division ah an passed.\nIndia ram ah class 12 an dih hnuah Pathian sin ah fakpi in thla an cam tawn i, an mah pathum caah fimnak tampi Pathian sin ah an hal tawn tiah Dr. Sa Sa nih a chim. Cun Sibawi (MBBS) cawn ding in Ningxia Medical University China ah an pathum in an kal\nTu ni (30 June 2020), ah Dr Ngunzalian, Dr Meipaw Rokye le Dr Beichochai cu tlamtling tein kum 6 an rak cawn hnuah MBBS degree cu tlamtling tein an lak cang- By: Dr. Sasa (Ngiapapaw)\nBe the first to comment on "Chinram caah thawngtha tak tak; Dr. Sa Sa thawngin Chinmi 3 nih sibawi (MBBS) Degree an dih cang"


***Vakok.Lian***: Khrih Sin Lawngin Hmuhmi Thiltha Tuah Khawhnak!\nKhrih Sin Lawngin Hmuhmi Thiltha Tuah Khawhnak!\nBawikhrih min in nan kut kan tlaih hna. Nunnak le damnak a kan petu kan Pathian a min thiang thangthat si ko seh. Haleluhjah..cungnungbik nih sunparnak co ko seh.\nTuzing ah kan nih dihlak in thlarau ti rawl ei than ding ah thimmi Pathian bia cu:\nKannih cu Pathian kutchuak kan si i Pathian nih thil tha tuah dingah a rak kan tinh bantuk in Kri he kan I pehtliahnak thawngin thil tha cu ka tuah khawh nakhnga a kan ser than mi kan si.\nBawipa nih a bia a thar in thluchuahnak kan pek piak ko seh. Kan nolh ko rih lai. Minung cu Pathian nih amah muikeng in sermi kan si lawng siloin thlarau nunnak a ngeimi a thaw lila khan nunnak a kan pekmi kan si. Cucaah kan nun cu Kri nih a kan hlanhmi a si caah kan duh zong duhlo zong ah amah ta kan si I a duhnak kha kan tuah hrimhrim awk a si. Asinain a kan dawt tuk ruangah duh thimnak kha a kan pek i kan duh thimnak a hman khawhnak dingah a bia in a kan cawnpiak, a fapa a kan pek i thiangthlarau in kan sin ah khua a sa. Nifatinte cu thiangthlarau cu kan sinah rian a tuan zungzal i nunnak lam kha a kan hmuhsak. Asinain duh thimnak cu pek kan si caah a cheu nih cu Bawipa lam kha kan i thim i a cheu tu nih cun vawlei sualnak lam kha kan i thim. Cucaah kan duhthimnak bantuk in biaceih kan si dih te hna lai.\nKan pu Adam sinah sualnak a rak luhnak thokin minung vialte cu sualnak nih a kan uk dih. Asinain a fapa Khrih thihnak le thawhthannak thawngin Pathian thinlung ah kan nih caah pehtlaihnak le nunnak thar ngeih khawhnak lam siam piak kan si than. Cu laksawng a co mi vialte nih vawlei nih a pek khawhlo mi nunnak thar, thih a thiam ti lo i sertu duhnak kha a duhnak ngan bik ah a chia mi nunnak duhnung kha an ngei. Minung nih thiltha hi kan theih ko nain kan tuah khawhlo nak cu kan chung ah cu thlitha a tuah kho tu Krih thawngin kan hmuhmi thiangthlarau thawnnak kan chung ah a um lo caah a si.\nA cung lei Pathianbia nih a kan cawnpiak bantuk in Pathian nih a fale nih a duhmi kan tuah khawh nakhnga thil tha a tuah kho mi Krih he khan a kan pehtliah ter. Cu bantuk in Krih he aipeh mi vialte cu Pathian thinlung ah ser thar mi kan si hna I cu ser tharmi nun a ngei mi poh nih cun Pathian duhmi thiltha kha an tuah khawh i Bawipa lung an ton. Cucaah kan nih vialte zong Pathian duhmi thiltha kan tuah khawhnak dingah Krih ah I peh in kan nunnak kaar hlang cio hna usih. Bawipa nih a rem a ti ahcun Pathian bia nih nu le va hi zeitindah dawt a kan fial timi kan chim te lai. Sunparnak Bawipa ta si ko seh.\nKhrih ah nan dawtmi,\nPosted by L.VanBlian_blogpost.com at 5:48 PM\nVawlei Cung Thawngpang Tlawmpal\nDKBA Le Kawl Ralkap\nTHATHUT ZUAMNAK AH LAKSAWNG A HMU MI PA\n"Zoh Nuam Hmanthlak"


Benjamin Sum nih ka hla thar tuahnak ah tangka tamtuk ka dih nain kaa ngaichih lo a ti | THE CHIN EXPRESS\nBenjamin Sum nih ka hla thar tuahnak ah tangka tamtuk ka dih nain kaa ngaichih lo a ti\nTangka lut a umlo lio ah ‘Ho Phat Eain Ka Kg Ma Lay’ MV thlaknak ah ka dihmi hi ‘Pyan Twae Mae Yat’ hla nak in let tampi ka dih nain kaa ngaichih lo tiah awttha Benjamin Sum nih a chim.\nBenjamin Sum: Atu lio cu aho paoh tangka lut kan ngei hna lo. Kei hna cu hawilei in ka zual. Ka hmuh lomi tamtuk. Ka ngaihchia mi chungin hla thar thlaknak ah ka hman.\nKa ruahmi cu ka pawcawmnak ah hlasak lei hi kaa thimmi si caah tangka ka dih zongah hlasaknak ah dih ko lai. A phichuakmi ah ka lungtlin/lunghmuih tu kha abiapimi a si.\nCucaah, ka hla thar ‘Ho Phat Eain Ka Kg Ma Lay’ hi tangka tampi dih in kaa chuah hi a si. Kaa ngaichih lo.\n‘Ho Phat Eain Ka Kg Ma Lay’ hla hi hmasabik ah chuah kaa timhmi a si. Fan meeting ka tuah lai i mah ahcun mah hla in cun ka fan pawl cu surprise ka tuah hna lai ka ti nain Covid-19 ruangah avoi 2nk chuahmi ah a tla.\n‘Ho Phat Eain Ka Kg Ma Lay’ hla i lemcang dingah hodah tthabik hnga tiah ka ruat i ka nu, ka unau pawl nih Naw Phaw Eh Htar an ti cio. Naw Phaw zong cu ka chimh chun i kan bawmh ko lai a ka ti. Cutin, model dang tampi lakah amah he lemcang kan ttuan ttinak a si.\n‘Pyan Twae Mae Yat’ hla zong a tthabik in kaa zuammi si ko. Avoi 2nk kaa chuahmi hla hi avoi 1nk kaa chuahmi hla nak in tangka let 10 hrawng ka dih. Ka ca ahcun quality biapibik si ko. – MC


Saya Tum Tum nih Trump cu Lai min a sak. Trump Lai min cu a mak tak tak. – Kawltu Team\nSaya Van Tum nih Trump cu Lai min a sak. Trump Lai min cu a mak tak tak. Pate Lul ti bak a si. Hi ti hin fiang pup in a langhter.\nKan hmanthlak le kan min pawl zong nan i lak riangmang hna i kan si lo ning piin hehtiah nan kan ti rih fawn. Nan thin a har, thil ttha lo tamtuk nan tuah i nan ziaza hrim a chia tuk. Mah cu maw Khrihfa nundawh cu a si? Pu Trump nan ttanhnak ah nanmah tein nan nun nan i hrawk dih. Midang thluak zong nan hrawh dih hna thawngpang dik lo nan ttial ruangah. Mah bantuk lungput le ziaza chia a neimi thlacamnak cu zeitin dah Bawipa Pathian nih cun a ngaih duh lai. Ziah an leh duh hna lai nan thlacamnak cu? Nan i tinhmi hrim pei a ttha lo cu.\nCucaah cun Pu Trump a ttanhtu tamdeuh, nithum chung bak rawl-ulh in thla rak cam uh. Bawipa Pathian sinah ngaihthiam hal uh. Trump nan ttanh ruang i thinhar in thil ttha lo nan tuahmi le biadawh lo nan chimmi vialte cungah Bawipa sinah ngaihthiam hal uh. Pathian nih an leh hrim2 hna lai. Nan palhnak le nan sualnak vialte an ngaihthiam ko hna lai. Laimi tamdeuh le Mizo cheukhat nih Pu Trump cu hruhttanh le palhttanh rumro in nan ttanh ruangah a sunghnak hi a si ve ti khawh a si hi.\n← BREAKING NEWS: Trump nih Ralkap Thong Tampi a Chiahnak a Ruang a Langhter Cang\nMike Pence nih US Phunghram Artilce 25 nak Hmangin Trump Phuah a Duhlonak Kong Nancy Pelosi cu Bible ca cang in ca a Kuat →


R.I.P : Apoi Tuk Hringhran E Mino 3 Cu Tilian Nih A Fenh Hna I An Pa 3 Tein An Nunnak A Liam E – Onlinenungak\nR.I.P : Apoi Tuk Hringhran E Mino 3 Cu Tilian Nih A Fenh Hna I An Pa 3 Tein An Nunnak A Liam E\nSagaing, Katha District, Kan Kone khua pawng i tiva ah ti a lian ciammam i mino minung pa 3 cu tiva fenh nak in an nunnak a liam. Tiva pawng ah riantuan mi an si i ruah lo piin ti a lianh colh ruangah cu ti lian nih cun a fenh colh hna le an liam colh ko tiah an chungkhat minung pakhat nih cun media pawl sinah a chim.\n“Tiva pawngkam i rian an tuan cuahmah lioah cun, fak tuk in ruah lo pi ah ti a rak lian colh i cu ti lian mi nih cun,a fenh hna caah an nunnak a liam. Chanchuah tu pawl nih biatak tein an kawl hna i nizan (Sep. 22) ah ruak pahnih an char pakhat cu tuchun(Sep. 23) zanlei nazi 4:00 hrawngah an hmuh cuti cun an ruak cu an vui hna a ti.\nTulio cu kawlram chung ah ruah a sur tuk ruangah minung tam tuk nih har nak an tong i inle lo ai rawk i tiva hlei zong tampi an i rawk ti a si. Mual liam mi mino pathum pawl cu Kanbalu khuami kum 17 mi Maung Zin Min Aung, Manlu khuami kum 23 mi Maung Tun Tun le Pinpon khuami kum 16 mi Maung Htet Wai Soe pawl an si.


I Ruat Cikcek Cio Hna Usih, Ningzak Zong Asi. – Chintanbo\nHram kan domh kaa ah cun CDM tuah a fial tu hna le CDM tuah lo mi a thang chiat tu, a rak soisel tu kan rak si nain kan dohthlennak kum khat a vun rauh ah cun kan mah tu ni fatin thah cawk lo in zung kan kal lengmang ko mi hi CDMer a tuah mi kan u kan nau, kan nu kan pa le le pawcawmnak an zungrian a kal tak mi kan hawikom dawt hna hi zei tin dah an hmai kan khah hna.\nDohthlennak hi Pumpak ca a si lo….kan zapi ca a si an i dawhnak le an sunlawihmi an thuam (uniform) le an pawcawmnak vial te kal tak in CDM tuah ding in kan rak ti hna i Upat awktlak lungput he an rian an chuah tak ve bantuk in kan nih zapi zong nih ralhrang nih onmi ZUNG hi kan kal awk a si hrim hrim lo. A tu tiang zung na kal tawn ah khin nai phuhrung lo maw? Hawidawt nu le pa u le nau hna, Kan lung fim caan a za cang dah kaw. Myanmar Thantar Tuanbia; 1974 january 3 in 2010 oktober 21 (03.01.1974 – 21.10.2010) ni tiang. Myanmar thantar țhing cu kil li ngei in rak ser a si i, a kap hnih in a senmi a si. Cakeh lei a cunglei kil te ah kil li ngei a dummi muici, rong (Colur) in tuah chih a si. Myanmar thantar cu asen, araang le adum in muici phun thum komh in sermi a si.\nKil li ngei a dummi i a lai ah a raangmi seh haa (Gear) a um. Cu nih a sawh duhmi cu rianțuantu vialte kha a sawh duhmi a si. Seh haa, gear chungah a ummi facang nih lothlomi hna kha a sawh duhmi a si. Seh haa le facang a kulhtu arfi nih a sawh duhmi cu Myanmar ram i uknak lei le i țhithruainak leiah ramkulh le ramțhen (14) kan um tinak a si. A senmi muici nih ralțhatnak kha a sawh duhmi a si i, a dummi nih daihnak le rualremnak kha a sawh duhmi a si. A raangmi nih thianhlimnak kha a sawh duh i a langhtermi a si. Hlan lio (1948 – 1974) tiangah rak hmanmi thantar he kan epchunh a si ahcun an hmet lianh, an bit kauh le an tawi sau ai tia ko. An pahnih in kap hnih a bit kauh cu 5:9 (Proportion 5:9) veve a si. Myanmar Thantar Thlen Siseh Tiah Biatung Rak Dirhnak; 2006 kum ah Myanmar thantar cu a thar in thlen si cang seh tiah ruahnak (Idea) thar an rak chuahpi. Cu an chuahpimi cu a hringmi, a senmi le a engmi tiin muici phun thum tiin ser siseh law a hringmi i kehlei kam ah arfi a raangmi tuah siseh an rak ti. Asinain an duh lo i an rak hnon țhan.\nAsinain 2007 kum ah phun dangin ruahnak (Idea) pakhat an chuah țhan i, a hringmi, a engmi le a senmi muici i an laimicir ah arfi raang nganpi pakhat asilole a hringmi awtaw cuanter dingin tuah siseh tiah an rak chuahpi țhan. Cu a hringmi awtaw a cuangmi thantar cu 1943 Koloni Japan chan lio ah Myanmar thantar ah an rak hman balmi thantar a si. Cu an chuahpimi, hlan lio an rak hmanmi awta cuang thantar canai ah arfi raang nganpi hi Myanmar ramkomh aiawhtu dingah tiin Myanmar thantar ah hman siseh an ti. I kum 2007 september thla ah thantar kong cu phunglam chungah fehter dingah an chiah i kum 2008 ah Myanmar thantar ah hman dingin fehternak an tuah. Cuticun 2010 oktober 21 (21.10.2010) ni thawk in Myanmar thantar thar cu nihin ni tiang thlen thai le hman thai a hung si.


Gospel for Asia Football Club President Rev. Thawng Tha Thang NC @TT he tonbiaruahnak – THE CHINLAND POST\nGospel for Asia Football Club President Rev. Thawng Tha Thang NC @TT he tonbiaruahnak\nRev. NC Thawng Tha Thang @TT cu atulio GFA FC ah President a tuan cuahmah mi a si. Cu lawng si lo in National Believer Church pumpi ah General Secretary le Believers Church Theological Seminary ah Principal a tuan cuahmah liomi zong a si. Myanmar Theological Student Council ah President, Christian Champion League a rak tuah tawntu— Chin Christian Football Association President le Myanmar Evangelical Christian Alliance ah EC chungtel (Literature Committee hruaitu), Myanmar Christian Youth Fellowship ah Advisor a rak tuan balmi a si. Lai Chiatthat Bu zong ah EC chungtel a si.\nCD: GFA Football Club nan rak thawkning le MNL ah nan rak luhning a tawinak in na kan chim kho hnga maw?\nTT: Kannih hi Bible sianginn a dirhmi kan si. kan Ministry pi i Icon pakhat simi cu Bible sianginn hi a si. Hi kan sianginn hin 1000 leng nih degree an lak cang. Bible sianginn a rak kai mi cu mino deuh an si tikah pumpululh chuih lei hi an rak huam ngia. Cunယ kannih hi Kawlvai lak a um mi kan si caah kan pawngkam hi ven ngai a hau. Sianginn kan rak dirhka 1992 hrawng hna ah cun kan kiangkap ah Chin mi le khrihfa hi kan tlawmte i pawngkam, sang le veng he i theihhngalhnak ah pupmpululh chuih zuamnak puai hna kan rak tuahpi hna. Tik ah, sang nih an rak kan dawt ngai i minung 200 leng ca ah Eh-Sa-Zin va tuah hau lo in kan rak um kho— nihin tiang. Cun kan sang nih peng pumpi zuamnak ah chuih ding in bawmh an rak kan fial. North Dagon peng nih pakhatnak an ngah a voi khatnak hi kanmah sianginn kan rak chuihpiaknak hna thawng in a si. Cu tik ah zei-dah kan hlawk ti ah cun atu i kan sak mi inn vialte hi saknak nawl va hal len a um lo, a olnak cun cu pumpululh thawng cun sang le veng, peng he kan i dawhria, kan ti lai cu.\nCun, Chin ramkulh aiawh in kan chuihpiak u tiah an kan sawm than i mino he upa team he kan chuihpiak hna i semi final tiang hna phan ding in kan rak chuihpiak hna. Tik ah, mino nih le an huam, bawmtu le thazang petu an tam tik ah 2006 kum ah immature zuamnak (MNL 3 bantuk) ah kan lut lai kan ti. Keimah zong cu bible siangngakchia hawikomhnak bu ah hruai-tu ka rak si i a kenkip i a thiam mi kha kan rak sawm hna. Kan rak that ngai ca ah Lai pawl an thawng ngai ti a rak si. Mah in khan, 2009 ah MFF hruaitu U Zaw Zaw nih ka pa kha a rak auh. Zei si poh ah Myanmar National League thawk kan duh ca ah Chin aiawh in kan luhpiak u, mi dang vialte zong ka sawm cang hna, tiah a ti. Ka pa he kan i ruah i kan lut rih lai lo tiah ka ti. Luh i a rauh lo hlan i thangchiat kha miphun ca zong ah a tha lo. Lut hna sehlaw kan ngiat ta hna lai tiah kan ti. Anmah nih cun lut ulaw company dangdang he zong kan in pehtlaihpiak hna lai tiah an ti ko nain thil fiang a si rih lo ca ah MNL 2 ah kan chuih lai i kai le tum a um tik ah kai khawh kan rak i zuam te lai kan rak ti. Cu lio cun Chin United nih register an rak tuah ve i an lut ve. Kan hun chuih i MNL 1 ah kan kai, kannih kan kai hrawng kha kan hngah mi dirhmun a fian bak a si. Ziah ti cun, kannih a tang i kan rak um lio kha tangka duh zatzat in an rak hman lio— puai khat tei ah mawtaw pakhat hna an rak i pek lio kha a si. MNL 1 ah kan kai bak ve khan cozah a hun i thlen bak a si ve tik ah an tangka kha an hman khawh ti lo tik ah an hman mi, lahkhah tbk kha an zorter he aa ton bak kha a si i, kan i kaihkawh ngai.\nCD: Chin ramkulh aiawh hna in Kawlram pumpulh zuamnak ah GFA youth club khi an i tel tawn ti kan theih i, zeitik kum pawl voi zeizah dah nan i tel bal cang. Zeitin dah Chin ramkulh nan aiawh khawh ning na kan chim kho hnga maw?\nTT: Buchoh Hung Ngai chan lio ah khan a si. Anmah zangleknak zung nih bawmh an rak kan hal ca ah kan rak chuihnak kha a si. Upa hi voi khat kan va chuih i kan tla colh. Kan hnulei kum deuh khan Nay Pyi Taw ah kan va chuih than i Tuarter tiang kan kai. Khakha chan hnu lei deuh ah Chin ramkulh nih sang deuhte kan hun kai khawh a si. Youth Club tu hi cu voi thum, li cu kan va chuihpiak pah lengmang ko hna.\nCD: Atulio GFA Club nan dirhmun kan chim ta law?\nTT: National League Club pakhat si nakding ah hin tahfung an chiah mi a um. Upa (Senior) team pakhat an ngei lai, Club pakhat a ngei lai, a thi-am mi (Professional) youth club pahnih a ngei lai— kum 21 tang le 19 tang tiin. Kan duhning cun Laimi hi Senior team ah chuih dih hna seh ti kan duh. Nain cucu kan phan kho deuh rih lo. Cu tik ah kum 19 tang le 21 tang kha a that tuk lo ding a si zong ah Laimi kan hman hna lai i cu pawl cu kum khat tete in Senior ah an kai te lai ti hi kan i timh ning a si. Atu hi Senior Team ah Laimi pa ruk hrawng an um. Nikum Junior chuih mi kha pali kan kaiter hna. Hmaikum zong ah kaiter ding kan ngeih hna. Team khat ah hin 25-30 karlak minung cazin pek ding, ti a si.\nCD: Pathian riantuan tiah mi tampi nih theih mi nan si i zeiruang ah dah Football Club cu nan tuah ti mi hi na hun kan fianh kho hnga maw?\nTT: Si, biaknak lei nih hihi tuah ding a si maw ti hi an ka hal tawn. Ka leh mi hna cu thil tha a si mi, ram le miphun ca a tha mi thil a si mi cu tuah ding a si ko ti hi a si. Atu ah hin tuah hlah sihlaw ho nih dah Chin ramkulh aiawh in a tuah lai? Tangka thazang tam tukte a dih, cu nakin hi vialte a kal khawh nakding ah tawlrel le tlaih kha a har tuk rih mi a si. Pumpululh cu long term a si bu in short term zong a si. caan khat (Season) pakhat ah kum khat duahmah in a si tik ah kha kum khat chung i tawlrel le kalpi kha thil harsa taktak a si. Kha vialte a tuahtu an rak um hlan chung i kan tuah mi hi ramkulh aiawh le miphun aiawh ah thil tha ngai kan tuah a si tiah ka ruah.\nCun an ruah sual lo ding ah ka duh mi cu biak-nak tangka an hman tiah an ruah sual lai ding hi a si. Hi pumpululh zuamnak ca ah hin biaknak phaisa fang khat hmanh aa tel lo. Biakinn phaisa, mission phaisa aa tel kho lo. Pumpululh Club kan tuah lai kan ti cangka te hin phaisa hram bunh mi (capital amount) kan ngei lai kan ti. Cucu kan lehthal lai i a miak chuak mi in kan kalpi lai kan rak ti. Cucaah lahkhah sang pipi zong in kan pe hna lo. A thiam mi (Professional) lawngte an si ko ca ah cu zat lawng kan in pek khawh lai tiah kan ti hna i,\nzeitik hmanh ah kan biakam kan pelh ve lo.\nCun, atu hna ah Chin United nih an kan maak tak tik ah hin maak hna kan duh ngai ve nain aa aho tuah ding an um rih lo cun i hne deuh ko rih usih ti kha kan thinlung ah a um. Ziah tiah— Ram pumpi ah ramkulh le ramthen dang nih ramkulh, ramthen hmanthlak in an i ngeih cio ca ah kannih Chin ramkulh zong nih ram pumpi hmai ah ramkulh hmanthlak ngei ve usih. Cucu kan upate ca zong ah mithmai ngeihnak si ve lai, tahfung tlinnak pakhat si ve lai tiah kan i hnek hramhramnak a si. Pum-pululh lawng hi a si lo, a harsa mi siangngakchia pawl bawmhnak kan tuah mi hi pumpululh nak a let tamtuk in kan tuan mi a si.\nCD: Kum khat i nan tangka dih mi le chuih-tu lahkhah nan i pekning hi buaktlak in na kan chim kho hnga maw?\nTT: Club pakhat kan dirh tik ah anmah MFF (Myanmar Football Federation) nih tahfung an ser mi a um. Pumpululh chuihtu pakhat hi a tlawm bik sing hnih in sing hra karlak a pek lai ti a si. Ziah ti cun a hlan ah khan hi bantuk rikhiah in an rak tuah lo tik ah tei duh tuknak lung in lahkhah sangpipi an rak i pe i, a hnu ah Club zong dirh kho lo tiang in an rak um dih. Cucaah lahkhah rikhiah tuah usih tiah an ti. Cucaah kannih bantuk Club hi kan tha a dam. Kannih cu a tam deuh cu Sing hnih le sing thum deuh hi kan pek hna. Coach hi a pariat an um, Manager te a um, CEO a um i zunglei tawlreltu an zapi 12 tluk an si i. Kum khat ah hin sing thong hnih in sing thonog hnih le za nga karlak hrawng kan dih. Kha ah khan anmah MFF nihhin sing thong khat tluk an kan bawmh. Sing thong khat le za nga tiang hna bawmh an kan timh tawn nain atutiang ah cun kan hnu lei kum kha thong khat an kan bawmh i nikum khan sing za thum lawng an kan bawmh. Tukum khan MPT he hnatlaknak an ngei kho i sing za ruk ah an kai than. Zei a si poh ah khakha cu rampi chawlehthalnak cung ah aa hngat mi si ve i hmailei cun sing thong khat tluk hrawng hi cu a si kho te ko lai. Cun, atu hi Singapore i media channel pakhat nih hi ka i Live Stream poh hi 7 million in cawk an kan timh i, hi bantuk tete in MFF hi bawmtu le tuan hawi a ngeih deuhdeuh cun amah le amah in aa tangdoh te ko lai ti kan zumh.\nCD: Laimi chung in pumpululh chuih thiam kan tampi ve ko bu ah zeiruang ah dah nan first line up ah khin si seh nan team ah si seh, Laimi kan hmuh huaha hna lo?\nTT: Line up hmuh ding hi kan duhpiak taktak mi hna le kan i timh mi cu a si ko. Nain a hmu kho peng mi hi cu pahnih lawng khi an si rih. Cun, Junior in a rak kai mi hi Laimi pahnih an um i second season hna khin line up ah an i tel kho te hnga dek maw. Kanmah lei nih cun Lai Club a si bantuk in Laimi hi line up ah i tel kho\npeng hna seh ti cu kan duh i Coach te zong an i zuam cuahmah ko i an i tel thluahmah te ko lai kan zumh. Cun, kanmah Laimi chung in a thi-amthiam Yadanabon, Yangon tbk. ah an um. Nain kanmah nak tha deuh in an pek khawh hna ca ah cu zong cu kan Laimi ca ah thil tha a si kan ti ko ca ah kan au lem hna lo. Amahbel khika lei ah line up hna an i tel khawh lo cun keimah zong nih ka auh tawn ko hna. Chikkhat lo piin thil cu a si khawh lo ca ah duhsah in a tha ziahmah lai kan zumh ko.\nCD: Chin mi nih ngeih mi chung in nanmah lawng nan taan cang tik ah atulio nan dir-hmun le hmailei nan i tinh mi na kan chim kho hnga maw?\nTT: Aw si, kanmah hi GFA tiin pumpululh lei kan rak thawka te khan kan dir. Atu Chin Unit-ed hna a um lo tik ah mi tampi zong nih Chin min in dir lawlaw ulaw a kan ti mi an tam ngai. Kanmah zong meeting voi hnih thum kan to cang. Hmailei pi tiang kan kal khawh ding a si ko cun Chinland FC maw kan si te lai, ZaLat-May FC, Taungzalat FC hna dah kan si te lai tiah biatak tein kan i caih cuahmah lio a si ve. Cun, pahnihnak ah, Club pakhat kan dir tik ah hin hi Club hi ni nikhat ah cun Chin mi dihlak i tel kho te hna seh ti kan duh ngaingai. Atu zong kan Vice President hi Dr. Sui Hingz a si. I, kha banatuk in Chin mi rian ngan ngei tampi nih kan dirpi ve hna sehlaw khakhan Chin mi ta taktak bantuk khan tuanti kho hna sihlaw ti khi ka duh ngai, Club ngeitu a um ko zong ah.\nCun ram dang ka va kal zong ah pumpululh kong he aa pehtlai mi tete ka va zoh tawn. Nai Korea kan kal lebang cu kum 21 tang World Cup chuihnak zong kha ka va zoh. Annih cu ramkulh bak nih pumpululh Club pakhat a ngeih i ramkulh chung um rian ngan ngei pawl kha tel lo ngah lo bak in an telter hna, an hlutter cio hna. Cu bang hna ka va hmuh tik ah thazang ka ngah ngai. Ni nikhat ah Chin ramkulh hna nih cu bantuk ngei ve te sihlaw tuanti kho viar te hna sihlaw ti tiang hna khi saduhthahnak kan ngei.\nCun Chin ramkulh ah mah hmunhma certual ngeih ding hi kan ruat ngaingai. Cu ngeih khawh nakding ah a biapi cem mi cu vanlawng a tum hau. Tu hi vanlawng tumnak zong kan ngei lai ti a si cang. Mah hmunhma certual ngei ciocio hmanh ah hin mawtaw bak in olzang tein phanh khawhnak sisehlaw aa hlawk cem ding khi a si. Ziah ti cun, khika i an rak umnak vialte kha kanmah nih pek ding a si. I, vanlawng hna in an rat cun tlunkalnak ah a dih tuk tiah an phunzai kho. Cucacun mawtaw hi aa hlawk cemnak cu a si. Vanlawng ti zong cun zarh khat ah voi khat hnih lawng hna a tum mi a si cun a ngah bak lo mi a si: D\nCD: Chin ramkulh cozah he tah pehtlaihnak le i chimhchawnhnak nan ngei el maw?\nTT: Atutiang cu kan ngei rih lo. Chin ramkulh kan upate an rat tik zong ah pumpululh chuih zoh ve ding in kan sawm te hna lai tiah tim-hnak cu kan ngei. Kanmah zong cu Club saupi dir cang mi kan si nain anmah lei in theihpinak le biaruahnak tbk ah sawm kan tong theng ve lo. Anmah zong cu cozah thar an si ve tik ah an mawh ve rih lo. Miphun aiawh in a dir mi Club kan si ve tik ah zei si zong ah cozah nih hin cun an kan bawmh lo hmanh ah theihpinak te hi cu um kho sehlaw ti ka duh ngai.\nCD: Chin ramkulh aiawh in a dir mi Club nan si tik ah Chin ramkulh pumpululh lei thancho khawh deuh nakding ca ah Chin ramkulh cozah he nan tuanti khawh ding mi lam a um maw?\nTT: Chin aiawh in a dir mi Club kan si tik ah Chin ramkulh cozah nih an kan bawmh khawhnak lam tampi a um. Biana ah, training tuah nakding ca ah hmunhma, mah hmunhma certual ca ah hmunhma tbk zong hi anmah kut ah a um mi a si. Cucun rak tlung ulaw Chin ramkulh pumpululh lei thancho nakding ca ah tiah pumpululh chuih zuamnak puai zong a tua-hti kho kan si. Ramkulh zaanglek zung i an budget chung in pumpululh chuih lei cawnnak (academy) kha kanmah he i bawm in hun sihlaw kannih nih chimhcawnpiaknak lei in kan bawmh hna lai i annih nih minung kawl le tawlrel kha tuanvo an lak lai. Cun, Chin ramkulh hmunkip i a um mi sianginn tete ah zaanglek he aa pehtlai mi kan tuahti khawh ding mi tete a um lai ka zumh. Chin ramkulh chung i a um mi rian lian ngei pawl (Chin ramkulh cozah nih rian a pek ding a hmu mi Company pawl) he khin zei si poh ah annih hi Chin ramkulh aiawh in a dir mi an si ca ah tiah theihternak tuah, hawikomhnak tbk tete kan tuahpi hna sehlaw kan Club pawl zong hi tampi hmai ah a fong kho hnga.\nCD: A hlan ah Chin United kha Chin mi za-pi nih tha rak pek taktak a si. Nain atu ah an ngol cang i nanmah lawng nan tang cang. Tik ah, Chin mizapi nih thazang pek khawh nakding ah zeitin hmalak nan i timh mi a um maw? Eg. Mawtaw in mi don, angki chuah, media lei tbk.\nTT: Si, kan i tim. A pakhatnak ah Media lei hi biatak tein kalpi kan i tim. GFA FC facebook page zong kan ngei. Cu kan page cu media le Club dangdang nih an zoh awk ding a si tik ah Kawl ca hman a si. Tik ah, Lai Version (Laica hman mi) in ngei kho ve sihlaw ti kan duh. Kha ah khan Lai mi a chuihtu pawl kha an konglam tawi tbk kha anmah le holh cio in video thlak i tar, tbk hi biatak te kalpi kan i tim.\nCun, Chin ramkulh cozah he i chawnbia in pumpululh chuih zuamnak puai tuah te ding kan i tim. Hlanlio Pu Hung Ngai chan lio ah khan an kan sawm i Chief Minister Cup kha voi hnih kan tuahpiak bal hna. Atu zong hi kal than kan i tim. Kan Club zong mipiza he theihternak tuah, Tahan lei zong ah tuah ding kan i tim, tlangcung i um mi Aizawl FC he hna zong peht-laihnak kan ngei.\nCD: Nan pumpululh chuihtu nan hruaining hna theih kan duh ko— A leng ah si seh, nan chiahnak hna inn ah si seh, training tuahnak le dressing room te hna i nan i hruaining.\nTT: Kanmah nih umnak inn le hmun, Bus kan ngei. Khi nih khin tlawmte cu a tloter deuh ngai. Training tu cu mi dang certual ah hlang in kan tuah.\nCD: Nikum ah khan pakhatnak lak cu kan i tim lo, a tang i kan tlak lo poh kha pakhatnak ngah bantuk ah kan i ruah ko lai tiah na rak chim. Zeiruang ah dah cu tluk niam cu nan rak i timh? Tukum tah kum dih tik ah zeizahnak hrawng um ah dah a za lai tiah na ruah?\nTT: Aw, kan chim bang nam cu a chahnak nih a tan kho lo i a pannak lawng nih a tan khawh i kaupi tinh le chimrel si lo in a fianghlang mi te,\ntuah khawh ding mi te in i tinh kha ka uar. Cucaah Kawl media pawl sin ah ti khan ka chim kha a si. Zeica tiah a hlan ah kan rak kai i kan chuih i kan tla than. Tik ah, kannih ca i pakhatnak ah kan i zuam ding mi cu tlak lo kha a si. Kan ca ah cun pakhatnak tluk a si. Cu ning te cun kan tuah khawh.\nTukum tu hi cu tlak lo si lo in cung deuh ah kai khawh ding kha kan i tim. Kanmah zong hmu-hton kan hun ngeih deuh cang tik ah tlawmte cu kan tha deuh ngaingai cang tiah kan i ruah. Kan minung a tha bak mi pahnih kha Club dang nih an kan cawk, anmah nih an pek ding mi zat kan pek khawh hna lo tik ah kan tlai kho hna lo. Khakha a poi deuh ngai mi cu a si.\nCD: MNL ah Club zeimawzat cu an i ngol thluahmah. Hihi zeiruang bik ah dah a si?\nTT: MFF nih hin subsidy ti mi Club pakhat ah cu zat bawmh ding ti mi a um. Atu i MPT he hnatlaknak (contracts sign) kan ngeih mi kha i then cio a si. A hmasat ah Club cio i then a si. MFF nih hin bawmtu le tuan hawi lian pipi a ngeih ah cun Club pawl hi kan zangdam deuh ngaingai ding khi a si. MFF hi ram pumpi mith-mai pakhat a si nain ka ruahningnak leng in a tha der deuh ngai. Cucu Club pawl an i ngolnak a ruang pakhat a si.\nCun, Kawl ram Club pawl hi i ngol a duh mi an tam tuk. Ai ngol mi hi pa nga tluk a si. A ruang bik cu MFF nih a bawmh mi a tlawm tuk— bawmtu le tuanpi hawi a ngeih mi a tlawm tik ah Club pawl sin i a hun thencheu mi kha a tlawm tuk i Club ca ah a rit ngaingai. Cun, mah hmunhma certual ngeih nakding ca ah mahle ramkulh le ramthen cio nih hmunhma an pe kho hna lo. Cu ruang bik ah Club pawl nih i dinh an duh cionak a si. Zeicatiah a miak le a hlawk pakhat hmanh a um loh cu mu. Tukum tu hi MPT le a dangdang bawmtu (Brand hme tete lawng an si) an um i kan i ning deuh vak. Cucaah MFF lei in bawmhnak a tam deuh si le Club pawl hi kan dirhmun a fek deuh ve ding khi a si. Kei ka duhning lebang cun MNL cu ram pumpi huap le mithmai a si caah bawmtu Company lianpipi (Toyota, Samsung tbk) tal khi cu ngei kho, kan lakpiak kho ve hna sehlaw aa dawhdang deuh hnga ka ti.\nCD: Laimi hi pumpululh chuih lei ah zeitluk khan dah kan si tiah na ruah?\nTT: Kanmah Laimi hi pumpululh chuih lei ah kan thangcho ngai. Biana ah Laimi chung in New Zealand ram mino thim mi (selected) ah aa tel mi pahnih an um. Cun, Australia mino ah aa tel mi zong an um. Anmah zong cu kanmah Club zoh ah an rak tlung, hmailei cun kan sin ah an chuih khawh ve (an kan bawmh) nakding ah lam kawl kan i tim. Anmah zong an thatho ngai. Kan sin ah hawikomhnak in kan chuihpi cang mi zong an um.\nCD: Mino te na si rih i, thithruainak lei ah mi tampi nih zohchun tlak ah an in hmuh? tlamtling tein mizapi hruai khawh nakding ah hruaitu pakhat nih zei bantuk lungput, ziaza le khuaruah dah a ngeih awk si tiah na ruah?\nTT: Kei hi kanmah Laimi sin cun hnangam tuk in (comfort zone) a rak um mi ka si. Ka nu le lei vialte hi chawlehthalnak lei a cawl mi an si, ka pa lei hi biaknak lei hruaitu an si. Ka hmet tein herh mi ngei lo in kan ti lai cu very com-fortable zone ah ka um. Le, atu Kawl ram an zoh tik ah 70-78 chawlehthal lei mi ngei pawl i an fale hi an pale tluk in hlawhtlinnak an hmu kho ti lo. Mirum, biaknak le zungnem lei tuan mi fale zong cu thiamthiam a si. Cucu zeiruang a si ti cun herh mi ngei lo in an um i an hnangam tuk ca ah a si. Riantuantu nih upat an pek hna, an pale nih komh cia mi kha an hawik-om ah an cang colh. I, anmah cu comfort zone an um ca ah zeihmanh a thar an hawl kho ti lo, an taang dih. Cucaah mino nih a pakhatnak ah comfort zone hi kan lonh, kan pah chih ngam a hau. Hi comfort zone hi ka thancho nakding ca ah a ka dawntu a si ti ka hngalhnak cu carelnak thawng in a si. Comfort zone in ka chuah khawhnak cu ca ka rel tuk ca ah a si. Hihi a bia-pi taktak.\nA pahnihnak ah, hruaitu nih a ngeih awk herh mi thiamnak (leadership tualification) kong he pehtlai in kum zabu kul le khat kan rak luhka, 2002 i hlathlainak an tuah mi ah: hmailei cuanh khawhnak, raltha tein biakhiahnak a tuah ngam mi, tbk. a si rua lai tiah an rak ruah. Asinain hlathlainak a phi a chuah tik ah pakhatnak a si mi cu dinfelnak (honesty) thotho a si ko. Kum zabu 19, 20 tehna kan zoh tik ah hruaithiamnak ah tluk awk tha lo in a tha bik mi cu dinfelnak hi a si ko. Cucacun hruaitu ca cun dinfelnak, fianghlang tein riantuan hi a biapi cem tiah ka ruah ko. Hihi cu zeibantuk chan kan va phanh zong ah i tlaih peng ding ah ka chiah mi a si. Cawnpiaknak ah ka hman tawn mi cu: ka theih lo mi cu ka thei lo, ka theih mi cu ka theih, ka theih lo mi khi ka theih (ka thei bak lo ti mi khi kai theih), ka theih bak ka ti mi cu ka theih bak. Hi pali hi tlaih bak a hau. Atu a poi mi cu theih lo mi zong kha thei bantuk in um. Cu tik ah a thei mi sin in ruahnak zong kan ngah kho ti lo, cucun theih mi kha thei lo bantuk in um i tuah ngam than lo. I, hi pawl nih hin dinfelnak (honesty) ti mi cu a hrawh ca ah hihi kaa tlaih peng mi a si.\nCun, mino ka si i atu hi riantuanpi hawi 550 leng ka ngei. Cu hruainak ah a biapi ngai in ka hmuh mi cu nu tling patling sinak asiloah puit-ling mi sinak (maturity) kan herh. Mino cu ai thlen a rang mi kan si, kan hmuhnak a rang. Cucun, thil a hun i thlen kha kan hngak kho lo. Zokzok in thlen kan duh. Khakha i ralrin deuh kan hau. Fekfuan (stable) tein rian kan kalpi khawh a biapi ngai. Mino tampi upa nih hmunhma an pek duh ve lonak a ruang pakhat cu kan puitlin (mature) lo ruang ah a si. Biakhi- ahnak tuah tik ah kan puitling kho lo, caan upatnak kong ah puitling kan lawh lo tik ah hnon kan si deuh rua tiah ka ruah. Cucacun puitling mi si hi mino nih kan i zuam deuh a hau tiah ka ruah. Kei hi upa riantuanpi hawi tampi ka ngei. Upa ngai cang mi pawl cu thil thar pakhat kan tuan lai kan ti tik ah an ngamh ti lo. Cucun, an fum cang, thil kha a cuai an thlai tik ah a luan cia mi kum 20,30 lio ta kha an i rinh peng. I, mino hruaitu ca hna cun a har ngai. Cu bantuk zawn ah cun mino nih puitling deuh in kan um a herh. Anmah an hmuhning le ruahning kha theihthiampiak in lungsau te le zi-almal tein thlennak lei ah kan kalpi hna ding kha a biapi ngai. Cu si lo in rian hna phuah viar tbk a si cun thanchonak lamthluan kha a cat lai. Lungsau a hau. Bu pakhat chung ah bu dawtnak lungthin a ngei bik mi cu sau bik a tuan mi kha a si ko. Cucu kan upat hna a herh.\nHruainak ah ngeih lo awk tha lo mi cu tinh mi (vision) hi a si. Vision ti mi hi tek tlak phun in rak tlak mi khi a si lo. Zeidah mizapi ca ah tinh mi ka ngeih ti kha a herh. Tinh mi a ngei lo mi nih nawlngeihnak an ngeih a si cun kan thangcho kho bal lai lo. Hruaitu a ngei lo mi nakin tinh mi a ngei lo mi nih an hruai khin thanchonak a hnu deuh. Tinh mi a ngei lo hruaitu nih an kan hruai cun hruaitu ngeih lo nakin a fak deuh. Ziah ti cun tinh mi a ngei mi hruaitu ding pawl kha lam a phih hna. Cu ai tinh mi cu a tuanchuah khawh ding mi kha a si fawn lai. Cun thil hi a thatnak lei in hmuh thiam zong a biapi ngaingai.\nCD: Donghnak bik ah chim na duh mi?\nTT: Ramkomh Kawl ram ah kannih Chin mi hi ramkulh zong a ngei ve mi miphun kan si. Tik ah rampi huap zong in min a ngei zungzal mi, a lang kho zungzal ve mi si ve usih ti hi ka duh bik mi a si. Ziah ti cun Chin kan sinak lawng si lo in Khrihfa ramkulh a aiawhtu kanmah lawng kan si caah a si. Ramkhel lei zong in Vice Presi-dent tiang kan hun si kho ve cang. Hlasak zuamnak lei ti ah le zei zuamnak poh ah a bik in Karen le Chin kan si ko. Kan manh ngam lo ding mi zanmang a um ti lo. Fimthiamnak lei zong kan hun kai thluahmah te lai ka zumh. Ramkulh le ramthen cio ah hmun um media zong ah a thangcho lei kan si cang. Cu bantuk in biaknak, zatlang, chawlehthalnak le lentecelhnak tbk in a lamkip in ram pumpi huap in kan langh khawh nakding hi kan saduhthah a si.\nPumpululh Club kan dirh mi zong hi Kawl ram cu pumpululh kan uar. Kan mit hi pumpululh ah aa fun dih. Mit aa fun dihnak hmun ah Chin Club hi um ve seh ti kan duhnak a si. Cucaah Chin mizapi zong nih nan lungtling in kan chuih khawh deuh rih lo hmanh ah cat lo in thazang kan pe peng ko u tiah kan sawm duh hna.\nBiahaltu: Salai Kep Chin Thang (ASSOCIATE EDITOR)\nA hmun: GFA, Yangon\nA ni: February 8, 2018\nRef: Vol.4, No.1 (2018 February) thla chuak Chin Digest Editorial\nHngalhternak: CHIN DIGEST hi Fidi Foundation @The Chinland Post nih thlahnih ah voikhat lengmang a chuahmi magazine a si.\nPrevious Miphun Thanghphawknak Hla Thatha Kan Herh Rih\nNext Hakha College Le GTI Hi Kan Ngaktahter Sual Maw?


NLD Ka Tanh Duh Ti Lonak A Ruang Cu Hi Ruangah Hin Si – The Chinlung Post\nKhah Thimnak cu a hung nai kho tak tak cang hna i mipi cu kan lungthin a vun i hlau ngai ngai hna ,mah lio caan ah kan ruah bak dingmi cu zei party dah kan ttanh lai i vote kan pek lai ti hi lungfim bu tein ruah a hau hih, Si cun ka hin Saya Tha Ceu Lian nih NLD hruai nak tang i kan um hnu ah a lunhtlin lo nak le ttanh phu an si ti lo a ti nak a ruang a chim.\n“NLD Ka Tanh Duh Ti Lonak A Ruang A luancia kum 5 chungah NLD nih an kan hruai ning, an cawlcangh ning ka ruah tikah next term uktu siter than dingah cun ka hnubei an sei kho hrimhrim ti lo.Politician minthang Dr Aye Maung te hna hmanh Bia kaa khat ruangah kum 20 thong an hei thlak, Journalist pawl thong an thlakmi an hei tam ning,\nprotest (duhlonak langhter) ruang menmen ah thongthlakmi an hei tam ning, freedom of speech a hei um lo ning, hakha inn le lo thatha JCB in an hei hrawh dih ning..Kawl ralkap nih an duh poh in an cawlcangh zongah an hei holh ngam lo ning,\nInternational Court hmanh ah kawl ralkap an hei tanpi rih ning, phunghram kan remh lai an ti i, pakhat te hmanh an remh khawh lo ning vialte ka ruah ah ka hnubei an sei kho hrimhrim ti lo.Santlai lo party ah ka ruah cang hna. Ralkap uk lio nak in an bon lo deuh ngaingai.\n# I support CNLD 100%\nCrd, Saya Tha Ceu Lian


President Donald Trump Nih A Thar In Minung 26 A Ngaihthiam Hna – The Cherry Par\nPresident Donald Trump Nih A Thar In Minung 26 A Ngaihthiam Hna\n𝐒𝐭𝐨𝐧𝐞, 𝐌𝐚𝐧𝐚𝐟𝐨𝐫𝐭 𝐥𝐞 𝐂𝐡𝐚𝐫𝐥𝐞𝐬 𝐊𝐮𝐬𝐡𝐧𝐞𝐫 𝐭𝐞𝐥𝐡 𝐢𝐧 𝐓𝐫𝐮𝐦𝐩 𝐧𝐢𝐡 𝐚 𝐓𝐡𝐚𝐫𝐢𝐧 𝐌𝐢𝐧𝐮𝐧𝐠 𝟐𝟔 𝐚 𝐍𝐠𝐚𝐢𝐡𝐭𝐡𝐢𝐚𝐦 𝐡𝐧𝐚\nCaansaupi a dirpitu Roger Stone, a campaign chairman hlun Paul Manafort le White House senior adviser Jared Kushner i hringtu a pa Charles telh in Wednesday ah khan Trump nih a tharin minung 26 ngaihthiamnak a thanh. Trump nih an sual a ngaihthiammi hna hi amah a tanhtu, asiloah a chungkhar he pehtlaihnak a ngeimi pawl lawng an si. A term a dih lei sangah, a aiawhin tazacuainak a kalpitu a minung hna chawhkanh in sual ngaihthiampiaknak cu hnawhnam ngaiin a kalpi i, a hawikawm, rii ngeilo in office i rian a tlaih chungah a zeiti paoh in amah a tanhtu pawl cu sual ngaihthiamnak laksawng a chuah ta hna. Tutan a ngaihthiammi lakah Manafort le Stone hi rengsang taktak an si i, mini an thangchiat ngaimi Trump adviser hlun a si. Hi hna taza a cuaitu hi special counsel Robert Mueller kha a si i, sualpalhnak a tu le tu biaceih a tongmi an si.\n← Trump Hi Chiandeih Lungput Bak A Ngei Ko\nChinmi Nih Ralrin A Herh Taktak, Tihnung Tuk A Si →


Thawngpang tha:Hngakchia sin ah’Coronavirus sii an hman cang hi. – Onlinenungak\nThawngpang tha:Hngakchia sin ah’Coronavirus sii an hman cang hi.\nCoronavirus khamhsii (Vaccine) h_________ cun an hneksak cang nain hneksaknak i aa telmi minung sin in zawtnak dang an hmuh caah cikhat an rak ngol chung. Asinain atu hi USA nih cun ngakchia sin ah hneksaknak tuah ding a onh tiah USA Today nih a ttial.\nAmerican ngakchia kum 12 hrawng tiang hi Coronavirus hneksaknak ah hman khawh ding in cozah nih nawl a pek hna i Pfizer timi sii lei he pehtlai in a chuahtu company nih an thawk lai ti a si.\nTuluk nih cun Sinovac le SinoPharm company nih an chuahmi zawt khamhsii hi ngakchia sinah hneksak a onh cang i ngakchiabik ah kum thum tiang sinah an hneksak lai ti a si. Sweden le British pawl zong nih ngakchia sin hneksak ding dur zeimaw an cawk tiah AP nih a ttial.\nBy:Teirial catial tu


Vol. 1 No. 3 (2018): Shnakhat\t| Shnakhat\nVol. 1 No. 3 (2018): Shnakhat\nکلام اقبال میں اسلامی تلمیحات\nIslamic allusions in Kalam Iqbal\nبانو قدسیہ کی تخلیقات ۔۔۔۔ایک جائزہ\nCreations of Banu Qudsia ... An Overview\nپروینؔ شاکرکی نظموں کا مطالعہ تانیثی حوالے سے\nStudy of Parveen Shakir's poems with feminine reference\nترجمہ نگاری کے اصول و ضوابط\nRules and regulations of translation\nجدوجہد آزادی اور ترقی پسند تحریک\nThe struggle for independence and the progressive movement


CNF/A Hi Chin Miphun Kan Suttung An Si! – Hakha Cherry\nKan Chin ram Caah an chunmang tlinghram cang seh! Chin Miphun hna kan dihlak dodaltu si ti loin dirkamhtu si hna u sih! Chin ram cu kan ram! CNF/A Cu Chin Miphun kan suttung/ Kan hauhruangpi an si.Credit-Tincung Lian


Tu Chan Nule Pa Nih Kan I Ralrin Taktak Ding Mi Cu, Ahlei In APPLE IPHONE A Putmi Nih Cun, A Hlei In Kan I Ralrin Dingmi Cu. – Chintanbo\nTu Chan Nule Pa Nih Kan I Ralrin Taktak Ding Mi Cu, Ahlei In APPLE IPHONE A Putmi Nih Cun, A Hlei In Kan I Ralrin Dingmi Cu.\nApril 1, 2022 admin WORLD NEWS 0\nKumkhat hnu kumkhat in ram a thlen bantuk in, kan nih minung zong hi kan I thleng ve deuh cio ko hna lai dah ka ti, a ho poh nan si ah a tu ka chim mi bantuk cu, 100 ah 90 kan I thleng la ti ka zumh, ka chim duh mi cu, hlan chan ah cun, phone hi cu,.\nMirum deuh misi kho deuh lawng nih rak neih khawh a si, mah hmenh ah cun, phone hmenh ah lenline inchung chia mi lawng khi a si tawn, tu chan ah cun, thilsi ning a thlen bangin, phone zong cu tu chan ah cun, a thlengve cang, zapi nih.\nKa chim duh taktak mi cu, mino kan si ah fanei cio nule pa kan si ah, phone longruat loh in, kan fale hna hi,kan pawngkam ah an um ko kan ti ko zongah, kan zoh tin hna loh, phone lawng kan zoh cang hna caah kan fale an um tu ning kan thei ti loh.\nTu chan cu kan theih dih cio bang in IT chan a si cang caah pitar, putar, nghakchia, nutung, patung tiang in Moble phone hman le ngeih dih cio a si. Chungkhar tampi ah buai nak chuahtertu tam bik cu Moble phone ruang ah a si ti u sihlaw kan palh lem lai lo.\nNutung fa nei cia tampi cu an an fale nak hmanh in Moble phone a duh deuh mi vawleicung ah an tam tuk cang. Nu pakhat cu nuam emem in an fanu le pahnih hna he tiva ah an kal i a fale nih lentecelhpi ding in an nu cu an sawm lengmang ko nain moble phone pakhat ruangah a fale lentecelhpi cu a huam lo i a tthawl hna.\nA Moble phone in video ai chuah riangmang i heh tiah a tawtawk dawh taktak he cun a lam lengmang. Mah lio ahcun a fanu le pahnih hna cu tiva chung lei ahcun an lut i heh tiah ti in lente an ni celh. Mah ti lente an ni celh cuahmah lio ahcun pakhat deuh cu ti ah a tla sual ai.\nMah bak ahcun a unu te nihcun a nau nu ti ah a tla mi cu a zuam hnawh i ka chanh lai a ti nak ah an pahnih in an ti ahcun an tla i an thi. Hnu deuh nawn ah khin an nu nihcun a fanu a hmuh ti hna lo caah a auh lengmang hna i, hnu deuh pi ah khin tiva kap ah an ruak i an hmuh hna.\nApril Nikhat Ah Kalay Khuapi Ah SAC Ralhrang Hna Nih Cun, Bomb An Thlak Caah, Mi Nung Pa 3 Nih Hliam Fak Ngai In An.\nSAC Ralhrang Ruangah Hin E, Zeitik Tianga Hi Dah Ralzam Kan Um Rih Ngak Mu Tu Ni Ah Ralzam Taktak An Um.


Mithi an Thoṭhan lai ti kha Tlanhnak Man nih Aamah a Khan\nTlanhnak Man Thawngin Hmuhmi Thawhṭhannak Ruahchannak\nRuahnolhnak Puai nih tlanhnak man thawngin hmuhmi hmailei thluachuah kong hna kha a kan ruahter ṭhan. Mah ah thawhṭhannak ruahchannak zong aa tel. Jehovah nih minung hi thih dingin a kan sermi a si lo. Cucaah kan dawtmi pakhat a thih tikah kan ngaih a chiat tuknak a si. (1 Ko 15:26) Lazaruh a thih caah a zultu hna an ṭahmi kha Jesuh nih a hmuh tikah a ngaih a chia. (Joh 11:33-35) Jesuh cu a Pa kha tling tein aa zohchunhmi a si. Cucaah kan dawtmi hna an thih ruangah kan ngaih a chiatmi kha Jehovah nih a hmuh tikah a ngaih a chia ve lai ti cu a fiang ko. (Joh 14:7) Jehovah nih a salle a thawhter ṭhan hna lai caan kha lungthawhnak nganpi he a hngah. Kannih zong cutin kan hngah ve awk a si.—Job 14:14, 15.\nJehovah cu ningcang tein thil a tuahtu Pathian a si caah mithi kha ningcang tein a thawhter hna lai ti kha zumh khawh a si. (1 Ko 14:33, 40) Ruakvui pumhnak tuah canah a thoṭhanmi hna donnak program lawng a um cang lai. Cucaah ngaihchiat lio caan ah thawhṭhannak kong kha na ruat maw? (2 Ko 4:17, 18) Tlanhnak man a kan timhpiak caah le thawhṭhannak ruahchannak kong Baibal in a kan chimh caah Jehovah cungah naa lawm maw?—Kol 3:15.\nVawlei thar ah hmuh na duh bikmi na rualchan le na hawikom hna cu ahote dah an si?\nVawlei thar ah biaruah na duh bikmi Baibal ah an kong ṭialmi hna cu ahote dah an si?\nmwb16 March ca. 7


CRC Coordinator hmunhma um ti lo, minung 4 an i din, mithar 2 lut » The Chin Express\nCRC Coordinator hmunhma um ti lo, minung 4 an i din, mithar 2 lut\nChin Refugee Committee (CRC) coordinator hmunhma an hrawh cang, coordinator rian vialte cu chairman nih a kemh chih cang lai.\nCoordinator hmunhma an hrawhnak aruang cu, “A hlan bantuk dirhmun kan si ti lo caah rianṭuantu ṭhumh an si,” tiah CRC nih a thanh. A hlan ahcun rianṭuantu 7 an si nain atu cu 5 lawng an si cang.\nCRC cu Australia cozah nih liamcia kum 3 chung kha tangka a bawmh hna nain, khuacimui Australia ramlak meikang le COVID-19 pulrai ruangah ‘kan ram chung boruak zohkhenhnak caah tangka hman hau’ tiin bawmhnak a phih chung hna, tiah kan theih.\nCRC cu Malaysia phan Chin miphun hna zohkhenhnak caah kum 2001 ah dirhmi, Malaysia ah dirh hmasa cemmi Chin ralzaam bu asi.\nCRC rianṭuan aa dinmi 4 cu:\nDawt Ceu Bik (2018 – 2021) – Coordinator\nPu Ca Kung (2020 – 2021) – Chairman\nThawng Ceu Bik (2016 – 2021) – Card sernak le\nTin Kip Tial (2019 – 2021) – Thawngthanhak hna an si.\nCRC rianṭuantu thar 2 cu:\nAndrew Bawi Mang – Chairman le\nDiana Tha Khun – Card sernak an si.\nCRC rianṭuantu hlun 3:\nTha Ceu Lian – Tanzung lei ṭuanvo latu\nRobert Thang – Secretary le\nLian Kul Sang – Tlaihkhih le thongtla bawmtu cu anmah hmunhma ṭhing ah an ṭuan rih ko.\nCRC rianṭuannak cu CRC phungphai ningin kum thar fatin EC nih meeting tuah le zohfel lengmang asi. EC cu CRC member pengtlang (Zophei, Mie, Paletwa, Senthang, Thantlang (TPF), Hakha (HPF), tbk) pengtlang upa pawl an si hna. EC nih hin CRC budget hoih in rianṭuantu ṭhumh/chap le rianṭuantu thar thim/lo bia a khiah dih.\nCRC thawngthanh: Rianṭuantu Thlennawnnak le Lunglawmhnak\nMalaysia um Chin miphun hawikom dawt hna nan umnak cio ah dam in nan um hna lai tiah zumhnak kan nei. Rai thalo (Covid) zawtnak le kan ram buaibainak ruangah lungrethei le thinphang in kan um cio hna. Thlacamnak tu in i bawm cio ko hna uhsih.\nCRC riantuantu thlennawnnak thawngthanh kan in duh hna. CRC EC le Pengtlang aiawh thlahmi upa hna hnatlaknak bantukin CRC riantuantu thimnak le thlennawnak cu March 27, 2021 ah tuah asi. Cun a hlan bantuk dirhmun kan si lo caah riantuantu zong thumh asi. Cucaah May thla thok cun CRC riantuantu minung 5 lawng kan si cang lai. A hlan cu riantuantu minung 7 kan rak si.\nCucaah riantuantu aa thlengnawngmi tete a um caah mipi sinah theihter kan in duh hna. Cun a kan dinh taakmi tuan hawi cung ah le a lut tharmi sinah lunglawmhnak langhter zong kan duh.\nCRC riantuantu sinak in aa dinmi hna:\n1. Dawt Ceu Bik (2018 – 2021) – Coordinator\n2. Pu Ca Kung (2020 – 2021) – Chairman\n3. Thawng Ceu Bik (2016 – 2021) – Registration\n4. Tin Kip Tial (2019 – 2021) – Information\nCRC riantuantu thar hna:\n1. Andrew Bawi Mang – Chairman\n2. Diana Tha Khun – Registration\nA kan dinh taakmi tuanti hawi an dihlak cung ah lunglawmhnak chim cawk lo kan nei. An tuan chung ah mipi caah le CRC caah thathnemnak le hlawhtlinnak tampi an tuah. Hmailei an riantuannak ah Bawipa nih umpi ko hna seh. An dihlak CRC nih upatnak kan pek hna. Cun a lut tharmi hawikom hna zong lunglawm tein kan don hna. Chin mipi caah bochanmi le dawtnak le lungsau thinfualnak he a tuan khomi si hram hna seh.\nCRC cu Malaysia ah Chin miphun ralzaam hna bawmchantu ding le tawlreltu ding ah dirhmi asi bantukin mipi zong nih CRC riantuannak a tlamtlin khawhnak ding ah thazaang rak chuah cio hram rih uh ti zong sawm kan duh hna.\nMalaysia ah CRC a dirnak le riantuannak kum 20 kan tling cang. Hi chung ah CRC riantuannak ah pumpak in siseh, khua le pengtlang in siseh, Khrihfa bu le Fellowship in siseh a kan bawmchantu nan dihlak cung ah lunglawmhnak chim cawk lo kan nei. CRC nih mipi caah pehthliahmah tein rian a tuan khawhnak cu mipi thawng in asi. Hmai lei zong thazaang rak chuah rih ding in kan sawm hna. Nangmah pumpak nih CRC bawmhnak na herh lo hmanh ah na miphun hawi dang bawmhchanh haumi tampi an rak um ti kha rak philh hrimhrim hlah. Thazaang chuahtu i zuam chinchin hna uhsih.\nLawmhnak le upatnak he,


Avoi Thumnak Stimulus Check Bawmhnak Kongah Thawngpang Thar Theih Dingmi! – Chin 11 News\nAvoi Thumnak Stimulus Check Bawmhnak Kongah Thawngpang Thar Theih Dingmi!\nPresident Biden nih Avoi thumnak stimulus check pek a timhmi hi income tlawm deuhmi pawl nih ngah dawh a si. Ahodah a qualify lai timi a dikdiar in hngalh khawh a si rih lo. Avoi khatnak le avoi hnihnak pek lio ahcun 2019 kum khat chung income ngahmi in tuak piak a si 2020 chungah minung tampi cu kan status a thleng.\nRian ngeih lo ruangah, rian dinhter ruangah kan income a tlawm deuh kho. Asiloah fa ngei thar le nupi va ngei thar zong um khawh a si caah a rannak in tax file tuah ah a tha. Stimulus Check an pek hlan ah 2020 kum tax file tuah khawh ah a tha bik. 2020 chung i na income a tlawm deuh ahcun stimulus check ngahnak dingah lam tam deuh na ngei lai. A hnu bik tax na file mi tuak chih in stimulus check pek a si lai.\nRelchih dingmi: Avoi Thumnak Stimulus Check: President Joe Biden nih Coronavirus ruangah harnak a tongmi hna caah bawmhnak, $1.9 trillion coronavirus relief package cu tuchun ah senate ah vote an thlak, democrats le Republican nih vote 50 veve an thlak caah an i tluk, cucaah Vice President Harris vote in vote khat nih a tei caah an fehter. House ah an kalpi than lai i, house nih an cohlan hnu ah President Biden nih minthut lai i fehter a si lai.\nPresident Joe Biden nih US sipuazi chanhchuahnak caah $1.9 trillion coronavirus relief package chungah hin minung pakhat nih US$ 1400 ngah dingmi stimulus chek a tel, rian ngei lomi hna caah zarh khat ah $400 ngah dingmi a tel, vaccination centers le Covid-19 testing caah $130 billion a tel, schools on thannnak ca le safety caah $15 billion, small business grants; caah $350 billion le State emergency funding, local le territorial governments, federal minimum wage timi suimilam pakhat ah $15 per hour (atu lio federal minimum wage cu\nsumilam pakhat ah $7.25 ); reinstating paid sick leave, child care tax credit caah $15 billion, states subsidize child care for low-income families caah $25 billion fund pek a si lai. Tutan avoi thumnak stimulus check a ngah dingmi hi zeibantuk income in an tuak lai timi a fiang thlu rih lo. Asinain an timhtuah ning in cun minung pakhat lawng a simi caah cun kum khat ah $50000 cung a ngahmi a si lai lo. Nuva an si ahcun kum khat ah $100000 cung a ngahmi an si lai lo ti a si. Cucaah Laimi tam deuh cu kan fel, rian kan tuan, kan tha thu lo, caah tutan democrats pawl nih pekmi bawmhnak cu ngah dawh kan si ti lai lo tiah ka ruah. Credit: Salai Lairamthang


American Trump Cozah Nih China Cu A Leet Bak In Phaisa Cawiter Than A Timh Ko Rih — Salai Ephraim Thawngpang\nAmerican president Donald Trump nih cun UK ram in France ram ah D-Day hmang dingin a kal lio ah Reporter pawl hna nih cun China le US karlak thil umtu ning ko he pehtlai in Shannon Airport ah biahalnak an tuah tik ah Trump nih cun China cu US nih kan ram chungah a thil luhter man cu $200 tluk in kan lak hna i a mah belte cu China cu US nih cu hlan i $200 tluk nguankhuai kan rak lak tawn mi hna cu a tu ah cun $500 tluk in lak an hau cang lai tiah a chim t’han rih.\nCun Trump nih China cozah he an karlak thil kongah bia a chim lio ah hin China president Xi Jinping cu Russia cozah he an karlak thil kongah Russia ram ah cun a tlawng lio i Trump biachim mi hna cu zei hmanh lehnak bia a chim hraw rihlo tiah an chim.Xi Jinping nih a tubantuk in Russia ram ah khual a tlawn hi kum 6 chungah a voi 8nak Russia a tlawn a si tiah an chim.\nCun China le Russia cozah hna nih cun kaphnih ram rian an t’uanti nak ah US dollar itel lo in rian t’uanti ding le an cozah ralkap hna cu hmun khat ah raltuk cawn nak training nei dingah biachahnak an tuah fawn tiah an chim.cun Russia le China ram i pehtleihnak le rian an t’uanti nak ah cun US dollar muisam hrimhrim cuanter ti lo dingin timhlamhnak an nei cuahmah tiah an chim.\nTrump nih a tu bantuk in China cozah cungah a tuah sermi cintawk neilo in a kaiter leng mang a si ah cun,ramdang mi hna nih a chuak sual lai tiah an t’ih mi le an phan cem mi Global Currency War cu a chuak lai lo tiah chim khawh a si ti lo,zeicatiah US le China cu vawlei chaw kawl nak ah a lian cem mi veve an si caah Global Currency War cu fawn te in an chuahter khawh tiah an chim.\nTagged American Trump Cozah Nih China Cu A Leet Bak In Phaisa Cawiter Than A Timh Ko Rih\nMyanmar Cozah Tatmadaw Pawl Hna Karlak Ah Pakhat Le Pakhat I Zumhlo Nak A Chuak Cang →\n← Mah Nu Uar Um Khawh Cu Tleihhrem A Timtu Pa A Leicu Tan Bak In A Seh Piak Ko


Thantlang Peng In NLD Party Zung Kan Rak Neihmi Kan Inn Cung A Dot Thum Nak Ah CNLD – The Chinlung Post\nThantlang Peng In NLD Party Zung Kan Rak Neihmi Kan Inn Cung A Dot Thum Nak Ah CNLD\nA hmasa bik ah hi cabia hi Thatha Tay nih a mah facebook ah a ttial i ka rel dih hnu ah mipi nih kan theih awk a tlak ko tiah ka ruah caah ka vun thar chuah mi si,ThanTlang peng in NLD party zung kan rak neih mi kan inn cung a dawt thum nak ah NATIONAL LEAGUE FOR DEMOCRACY အမျိုးသားဒိမိုကရေစီအဖွဲ့ ချုပ် tiah tial mi Thingphal cu 1996 kum ah thlak ding hrawh ding in ralkap cozah nih an rak kan fial Ralkap lei lutlai Bawi nih Zung ah vui tamtuk an kan auh I ThanTlang peng NLD party lu tlai hna nih vuitampi ralkap cozah Bawi sin ah cun kan hrawk kho loh tiah an chim peng ve i ralkap cozah nih hrawh uh tiah nawl an chuah hnu ah kum 1 deng kan tar chih peng.adongh nak ah Thong an ka thlak\nThan Tlang in Hakha ralkap thong chung ah,ka kut ka hnu lei ah an ka leh I thir cincik in an ka khih ka hmai an ka huh bu in bia an ka hal Hakha I um mi ralBawi ngan Bik apum rua ngan ning le a Aw aan hi tih nung bak Amin tu cu ka tial lai loh , zei ruang ah dah AungSan Suhkyi NLD party nasi na tanh tiah aka hal ?? Ka leh mi hna cu Kawlram Democracy ram si ka duh ruang ah ka ti . A ni ciamam ina aw a ngan ning hi khuachia an ti mi khi va siseh law ka lawh ter ,\nI ka keng ah afile cauk in vui 2 a ka tuk. Zeitik hmen ah kawl ram cu Democracy ram asi kho lai lo aka ti.Nan inn cung I nan thlai nan tar mi NLD party signboard khi a tu bak in kan thlak lai tiah aka ti , mah ni ah cun ralkap nih an rak phoihter hna I, mah signboard kan Tarmi cu an thlak an phoih, an thlak lawng an I lungsi lo in aca tial le asen in thuh mi tinbaw sii zong an hnawh dih. Keimah kong ATawi nak in ka tial mi si.\n*Aung san suhkyi kawlram a rak kir hlanah kawlram cu ramdang nih an chuah takdih. Akawng theih zawng an rak Duh loh tuluk China long he an rak i kawm.Aung san Suhkyi Kawlram a Van kir I ram le Mipi caah riantuan hram a thok hnu in ramdang nih an van zuan hnoh Bawmh hram an thawk kum sau pi arak rau.\n1/Kawl ram democracy kan hmuh khoh nak ding ah minung nun nak zeizat dah an liam I thisen a luang ,miramdang mi zong nih Akan tuar pi anun nak a liam mi zong an um ve. 2/NLD party Aungsan Suhkyi nih kawl ram democracy hmuh nak ding ah thong kum sau pi thong a tlak I a tem tuar nak ruang in ramdang mi nih an kan theih Kawlram chung a um mi ramleng ah a vakvai mi ral zam vial te fawi te in bawmh nak an kan pek ramkip kan phak nak hmun ah an kan cohlan an kan cawm kan phu kan tawk lo tuni ah ramkip ah kawl ram chung minung pazei zat dah khua an sak Siarem te in.\n3/ Kawlram chung minung tampi ramdang khuasa mi hna nih a chung khar Kawlram lairam ah aum mi an cawm hna, adang dang thancho nak tampi an van tuah.khua le ram an van ser. Zei bantuk kong zong ah ramdang phasai cah longlong tuni tiang dong ti loh.Mah vialte thil hna hi Democracy party Kan pi Aungsan sukyi thong in benifit hlawk nak ngan pi kan hmuh.cuca cun NLD cu kan nun thawk nak hrampi asi caah le hmai lei zong ah kan ram thancho nak a santer chin lengmang lai. Ara lai mi November thla thim nak zong ah NLD party kha vote cio ko rih uh.\n*NLD thawng in Kawlram than cho nak tial than te ding\nZaang A Fak Tuk e Inn Ngei Lo Pa Pakhat Cu Yangon Ah Kal Nak Thei Loin A Um Lio Ah


Hakha Khuacuanhnak ah Cozah Tangka Tello In Pe 36 A Sangmi City Tower An Bunh Cuahmah\nHakha ah an sak liomi tower\nSalai Ngun San Aung| 2017 Dec 3| Chin Ramkulh Khuahlipi Hakha, khuacuanhnak tlangbo a laifang ah Khuacuanhnak inn sang (City Tower) cu Cozah tangka fangkhat hmanh tello, khuaruat kho mi nih thawhmi tangka bak in bunh dingah November 30 ah khan inn killung phunnak (foundation chiahnak/innkil lung chiahnak) an tuah cang tiah kan theih.\nHi kongah Chin Ramkulh Sipin Lutlai Pu Thla Hre nih, “Hi hi a tung hi a san pe 36, a kauh pe 18 asi lai. Hlei hi a tumnak le a kainak tiin pahnih kan donh lai. Cun thli a hran lai caah a cungbik khuacuanhnak zawn cu thlalang benh asi lai. Khuacuanhnak durbing kan chiah lai. Hi tuahnak caah Cozah tangka fangkhat hmanh kan hal hna lo. Ramchung ramleng in Chin ram le Hakha a dawmi hna nih an sian tawk an thawhmi tangka bak in sak kan timh. Hibantuk saknak lei thiamsang nih an tuak ning ah sing 700 a dih lai an ti. Tu tiangah kan hmuh cangmi tangka hi Ks. Sing 463 asi cang. Vice President Pu Henry Van Thio nih sing 50 in a hram a kan domh piak” tiah The Chinland Post ah a chim.\nCity Tower sakding innkillung an phun lio\nCun, “a tangmi tangka zong hi ram chung ramleng rian ngei kan mirum pawl sin in kan hmuh ko lai tiah ruahchannak kan ngei. Foundation hi pe sarih tuk in kan tuah.November 30 zing sml. 8:00 ah khan Chin ramkulh Chief Minister Salai Lian Luai, Chin Ramkulh Hluttaw haotu Pu Zo Bawi, Minister Pu Vui Kaw, Minister Pu Sui Thio, Minister Pu Pau Lun Min Thang, Minister Han Win Aung, Minister Mang Hen Dal le Upadi lutlai Pu Sonny Thang Cung nih hunnak an kan tuah piak. A thawknak ah Chief Minister Salai Lian nih biatawi chimnak angeih, Hluttaw Chairman Pu Zo Bawi le City Tower saknak committee haotu keimah nih lunglawmhnak biatawi chimnak kan ngeih dih hnu ah HBC Senior Pastor Rev. Dr. Stephen Lian Hup Ling nih thluachuah pek le lunglawmh thlacamnak a ngeih” tiah a chim chap.\nA donghnak ah hi khuacuanhnak inn sang sak an timh hnawhchan le an saduhthah cu hitihin a chim. “Inn kan sak cun khuacuanhnak tlang khi luhman kan lak cang lai. Cun a hngaktu tha tein kan chiah lai. Cutikah sikvelh le buaibai a um ti lai lo. Thadam tein dinhnak hmun bantuk in tlonlen a duhmi an tlong leng kho cang lai. Innka khi lawng (hlan kan pupa tuahmi kutka) kan tuah lai i cu lawng cun luh khawh a si cang lai. Cu Lawng ahcun Chin miphun hmelchuhnak, vapual, sia, phaw le nam tibantuk kan suai hna lai. Cun Cozah tangka tel lo bak in hi thil kan tuah mi nih hin Chin miphun zeitluk in dah kan lung aa rual i thil ngan kan tuah khawh timi a langhter lai caah hihi a biapi tak tak” tiah Pu Thla Hre nih cun a chim.\nHi rian cu Power Seven Company nih an tuan. Tender in auh siloin zapi thawh chom in tuanmi rian asi i Power Seven Company zong nih hin hi saknak caah sing 50 an hlut lengah engineer lei thiamsang zong a lak tein an kan hlanh tiah kan theih. Cun hi khuacuanhnak inn sang a cungbik dot ah hin Chin Miphun chung min ngei kan pupa hna an zuk, le an tuan bia tawi tial le chiah asi lai lengah hi saknak caah tangka a thawhtu vialte hi an min le an thawhzat cio langhter in lung catial hnu ah upatnak roca zong pek an si lai tiah kan theih.+++


NLD Chairman Daw Aung San Suu Kyi I Candidate Hal Nak A Dohkalh Tu House Of Orchid Hotel Neitu U Htay Aung Cu Insein Thawnginn Ah An Thlak – FIAKFAIROCK\nBy lian dang on August 21, 2020\nNLD le Daw Aung San Suu kyi soisel nak bia he pehpar in, House of Orchid neitu Yangon ramthen kawhhmuh peng in, Independent Candidate U Htay Aung cu rampi nehsawh pohmah 124 (a) hmang in August 21 ah tleih a si Timi bia Yangon ramthen palik zung I tuanvo neitu Pakhat nih thawngthanh nak a tuah.\nU Htay Aung cu pazuntaung uktu U Chan Ngein Aung nih a report i Yangon ramthen nichuah nak pengpi biaceih nak zung i lock up senh nak an lak hnu August 21 ah Insein thawnginn ah an kuat tiah palik Bawi Pakhat nih a chim. U Htay Aung cu 2020 rampi I thim nak ah Independent dirhmun in kawhhmu peng ah NLD Chairman Daw Aung San Suu Kyi he palai an i cuh lai tiah an rak chim cang.\nNlD Cozah nih ramkip sin ah bomhnak a lak Timi bia he pehpar in U Htay Aung nih a neih mi House of Orchid hotel ah thawngpang chimfian nak cu August ni 8 ah a rak tuah. Cuhnu ah ramdang pawl bomhnak a lak tiin Daw Aung San Suu Kyi i Candidate hal nak cu a dohkalh I rampi election commission nih cun, August ni 15 ah an rak cohlan lo nak Kong an phuan.\nU Htay Aung tleih nak he pehpar in, NLD biachim Tu, Dr. Myo Nyunt nih party dirhmun in Kan report lo i, party chungtel Pakhat khat sin zong ah report ding in tuanvo zong Kan pe hna loh tiah a chim.\nU Htay Aung Case tuahpiak nak pohmah 124(a) cu palh nak nei an si ah cun, phaisa cawi pin ah kum 3 Chung thawngthlak siseh, phaisa cawi pin ah nunchung thawng thlak siseh, tiah yazatetgyi pohmah ah theihter a si.\nCredit: Word Meifar


Mindat peng Irrigation (ဆည်မြောင်း) zung ah rian a ttuanmi U Khaing Nay cu May 20 ah Mindat khua ah thilpuan pawl a rak la i, SAC ralhrang nih meithal in an kah. – Hakha Cherry\nMindat peng Irrigation (ဆည်မြောင်း) zung ah rian a ttuanmi U Khaing Nay cu May 20 ah Mindat khua ah thilpuan pawl a rak la i, SAC ralhrang nih meithal in an kah.\nMindat ah CDM a Lutmi Pa Pakhat SAC Ralhrang nih an Thah.Mindat peng Irrigation (ဆည်မြောင်း) zung ah rian a ttuanmi U Khaing Nay cu May 20 ah Mindat khua ah thilpuan pawl a rak la i, SAC ralhrang nih meithal in an kah.\nU Khaing Nay hi fa 5 a ngeimi a si. Ralhrang nih a ruak lak ding in thawng an thanh nain atu tiang a ruak an la ngam lo.\nBurmese CDM တွင်ပါ၀င်တဲ့ မင်းတပ်မြို့နယ် ဆည်မြောင်းဝန်ထမ်း ဦးခိုင်နေသည် မေလ ၂၀ ရက်နေ့က မြို့ထဲသို့ အဝတ်အစားပြန်လာယူချိန်တွင် စစ်ကောင်စီအကြမ်းဖက်သမားတွေက ပစ်သတ်သွားပါတယ်။\nဦးခိုင်နေသည် ကလေး ၅ ယောက်ရဲ့ ဖခင်ဖြစ်ပြီး အကြမ်းစစ်ကောင်စီတပ်ဖွဲ့မှ အလောင်းလာယူဖို့ မိသားစုဝင်တွေကို အကြောင်းကြားပေမယ့် ခုထိ မယူရဲကြပါဘူး။\nThe Chin Journal May 21, Yangon\nKawlram kan sining le Chin kan sining he aa thlak cemmi le asi kho cem mi cu FEDERAL UNION asi ko.


Mei A Kangh Tikah Phone In Video Thlak A Hmangmi Hi Dawnkhantu An Si; U Kyaw Kyaw - THE CHINLAND POST\nMei A Kangh Tikah Phone In Video Thlak A Hmangmi Hi Dawnkhantu An Si; U Kyaw Kyaw\nSalai Cung Cung| 2019 March 21| Chin ramkulh ah inn 46 a kang i minung 3 an thi. Chin ramkulh mei a kangh tikah phone in video thlah a hmangtu le lamkam ah khat dihlak in cycle chiah a hmangtu hna hi bawmtu si lo in dawnkhantu ah an si tiah Chin ramkulh Meithat zung lutlai changtu nih a chim.\n“Meithat zung lei in mei a kangh tikah harnak kan ton theumi cu ti a harmi ruang ah a si. Amah belte atu cu Timit ti a ngah cang caah kan tlamtling deuh ngai cang. Mei a kangh tikah mizapi nih rian bawmh lo in phone in video thlah a hmangmi an tamtukmi le lamkam ah cycle khat dihlak in chiah an hmanmi hi hnahnawk taktak an si. Kan caah bawmtu si lo in hnahnawhnak petu le dawnkhantu ceo men an si. Mizapi lei nih mei a kangh tikah anmah le ti khawh tawk te in an kan bawmh cio a herh” tiah Chin ramkulh meithat zung in Deputy Director U Kyaw Kyaw nih The Chinland Post ah a chim.\n“Mei a kangh tikah mizapi nih an kan bawmh ahcun rianrang deuh in mei kan phelh, kan hmih khawh lai. Mei hi a fate in aa thawk mi a si caah mah le inn cio ah mitatbu i chiah khawh ah cun mei a thawh cangka tein an thah khawh lai” tiah a biapeh ah a chimchap.\n2018 January in 2019 March 21 tiang Chin ramkulh pengkip innkang cazin cu; Hakha peng ah inn 10 a kaang i minung 3 an thi. Thantlang peng ah inn 1, Falam peng ah inn 13, Tedim peng ah inn 7, Mindat peng ah inn 6, Paletwa ah inn 6, Kanpetlet ah inn 1, Matupi ah inn 2, a zapi inn 46 a kang. Hi inn 46 chung ahhin sianginn pakhat aa tel chih tiah kan theih.\nChin ramkulh pengkip meithat zung in meithat motor 15, mibawmhnak motor pa 2 le Mizaw phor motor pakhat an ngei tiah kan theih.\nPrevious 2019-2022 Kum Tiang Chin Baptist Convention Hruaitu Thar Thimnak An Ngei Kho\nNext Chin Mino Pahnih Rithaisii Le Dollar Tampi He India Palek Nih An Tlaih Hna


Milar Pakhat A Si Mi Nih Mah Le Hringtu Pa Ruangkuang Hmanh Hi Ti Bantuk In A Tuah Mi Nu Nih Cun, A Ton Mi Hi A Phu Ve Hrimhrim – HRINGDILDEL LAIRAM\nMilar Pakhat A Si Mi Nih Mah Le Hringtu Pa Ruangkuang Hmanh Hi Ti Bantuk In A Tuah Mi Nu Nih Cun, A Ton Mi Hi A Phu Ve Hrimhrim\nUS, Florida i a um i khua a sa mi Jayne Rivera cu online chung ah minthang mi lar, mipi nih an theih tuk mi pakhat a si. A mah a htingtu a pa hi ralkap pension cang mi a si i a ngandam lo ngai i cuti cun zawtnak zual tuk mi a neih caah a nunnak a liam ti a si. Cuti a thi mi a mah a hringtu a pa ruak kuang hmai bak ah cun i dawh taktak in ai tamh i heh tiah hman ai thla ti a si.\nA hring tu a pa ruak kuang cu nungak minthang nu a hnulei te ah khin mipi nih an chiah i cu an chiah mi a pa ruak kuang cu a on i cuhnu cun US tlangtar zong a lang kho vanthat ngelcel ah a pa muihmai cu cu nih vun a phenh. A Instagram cahmai ah cun“Pengpelep zam thluahmah law RIP ka pa ka hawi kom tha bik mi na si e tiah a langh ter.\nA pa hi US ralkap ṭuan cang mi a si bantuk in mipi vialte nih an tihzah tuk mi le an upat tuk mi a si ko nain a hrin mi a fanu hi cu mi vialte nih an soisel tuk hringhran. Instagram ah zultu 85,000 reng lo le TikTok ah zultu 307,300 zat anei nain mah hi hmanthlak a post hnu bak hin mipi vialte nih mawh an phurh dih viar i an unfollow dih than. An ram hruaitu upa tiang nih an soisel tuk ruang ah a min a chia tuk htinghran. Online mipi pawl nih an soisel tuk cang hnu ah a Instagram zong zeihmanh hmuh ding a um ti loh a hlonh dih cang. (New York Post)\n← Zun- Lam Tha Lo Mi Le Zun Zun Ai Harh Mi Ruang I Lung Rethei In A Um Mi Hna Nih Hi SiiTe Hi Rak Tuah Ve Law Damnak Na Hmuh Hrimhrim Lai\nApoi Tuk Ee Thantlang Khuachung Hmun 5 ah Inn a Kaang Chap Video →


KUT BENG HNA USIH, RALHRANG SAKHAN PAHNIH AN LAK KHAWH – The Chinlung Post\nSeptember 9, 2021 admin Kawlram 0\nKabawtoe(ကေဘာတူ) hmun in ralhrang phu hna nih umhmun an khuarnak riahbuk 2 cu nizaan suimilam 4:00 hrawngah KNU, KNLA le KNDO nih an lak khawh tiah theih a si.KNU brigade 3 in Kayin mipi vengtu ralkap KNDO battalion 3 phu le KNU brigade 5 in KNLA phu hna i fonh in KNU,Kayin hmunhma brigade 3 le brigade 5 kar Kabawtoe hmunhma in ralhrang phu hna umhmun khuarnak riahbuk cu doh in kan lak khawh tiah KNU nih a thanh.\nRalhrang phu hna umhmun riahbuk cu kahdoh in lak a si hnu ah, ralhrang phu hna nih cuka hmun pawng le KNU-Mutraw(မူေၾတာ္) pengkomh Yaymupalaw(ယယ္မူပေလာ) khua cu vanlawng in zohfelnak le checkhlatnak an tuah tiah an langhter. Hi i kahdohnak ah minung zeizatdah an nunnak a liam i minung zeizat dah hliamhma an tuar timi theih a si rih lo.Source-KNU & TCP\nHakha Thawngpang. Breaking Newss: Chinram khualipi Hakha ah meithal thawng le bomb puah thawng theih asi tthan hoi. Tuzan Hakha khuapi thil a cannak hmun hi Hakha Chin Oo Si le Ralhrang kawlralkap hna umhmun an khuarnak hmun a si mi, Rungtlang pawngah a si tiah an chim. Tuzan hakha thilcang kongah fiang tein thawngpang theih asi rih lo.


Daw Aung San Suh Kyi nih bia rovuih mi – LAICOMM\nDaw Aung San Suh Kyi nih bia rovuih a chiah ding mi hi rel ahcun ngaihchia a si, upat lo awk a tha hrim lo .\nNunnak timi hi a tawi tuk mi a si , hohmanh nih hrial awk a tha lo, ni khat /caan khat poh cu ka thi te ko lai .Kum khua zong upat lei ka si cang caah ka timlam pah ko . Keimah le keimah hi ka pa bantuk in raltha ah ka ruat lo . A hmaanmi phunglam a duh tu le mi sawh sawh te , Myanmar miphun ca thatnak caah khua ruat tu ka si ko .\nka thih tik zong ah rak tap hlah uh , nan ngaihchia hlah uh , vuinak zong sunglawi tukin rak tuah hlah uh , a ka daw mi daw lomi he rat khawh a si . Ka thih hnu ah chiahtak ka duh mi cu ka sam hi Shwetigone ah rak hlu uh , mit mu hi ceunak ahmu lomi caah rak hlu uh . ka lung , kal le thin chungril hi a herhnak ah ka hlut .\nKa umnak inn (or) thong ka tlaknak pawl cu Aung San Suh Kyi Library ah rak hmang uh , ka cauk , ka hman mi pawl ka chiah tak lai .Ka thilhrukaih pawl hi hmailei mino hna nih kawl thilhruk hi rak thei hna seh tiah rak zoh hna seh . Bank ah tangkaa ka chiah mi pawl zong sifak harsa rak bawm hna uh , Noble laksawng ka hmuh mi $1.3 million zong keimah thatnak ah siloin ngandamna le fimthiamnak caah ka hlut .\nPek ding ka ngeih mi cu ka ram caah ka pek dih ko , ka pa nih a ka chiahtak mi fimnak tidah lo cu , ka pa thi chung ah a ummi Aungsan hi cu tang peng ko seh , Hmunkhat umti simi Mah Mah Daw Khin Win le fanu le hna nan ka zohkhenh caah ka lawm tuk , sii ai in aka thlop cu Doctor Tin Myo Win cung zong ah ka lawm tuk tin a chim.\nKa ta simi Aung San Oo cung ah ka lawm tuk , Ni nikhat caah ka rouih bia asi , ka kal tikah nan ngaih rak chia hlah uh , ka dih khawh lomi rian pawl cu dawtnak tein rak tuah te uh , ka caah dawtnak nan chiah nak cu ram kha rak daw uh , ka pa pekmi luatnak cu ka kutcung ah a um rih lo hmanh ah ka thih hnu zong ah ni ni khat cu teinak thantar nan thlai te ko lai …………..\nCredit orginal post\nPrevious Nu pakhat simi alungfah tuk cang ahcun hitihin a si cang ko …………….


NUG AN COHLAN NAK AN LANGHTER CANG, THAWNGTHA PAKHAT A SI – The Chinlung Post\nAugust 30, cawn nikhat ni ah tuahmi ASEAN+6 Regional Social Dialogue le NUG Online tonbiaruahnak ah ASEAN Labour Organization hna nih NUG cozah kan cohlan tiah tuanvongeitu hna nih an chim. Hi tonnak ahhin Japan, New Zealand, South Korea le Philipine ram in Labour Organization hruaitu hna zong an i tel ve. International Labour Organization i a voi 109 nak meeting ah Myanmar democracy kongah bawmhnak pek cio dingin forhfialnak an tuahmi pehzulh in ASEAN Labour Organization hna nih NUG an cohlannak an langhtermi hi a si.\nNUG cohlangtu ahhin hlutdaw palai tampi zong an i tel. Cu hlutdaw palai hna nih cun anmah le an ram cozah sinah NUG Cozah cohlan dingin an hal cio fawn.Tu thla, September 14 ah a voi 75 nak UN meeting pi tuah a si lai i Myanmar ram aiawhtu cozah ah SAC maw kan cohlan lai, NUG dah timi biakhiahnak an tuah lai. UN nih Myanmar ram aiawhtu cozah ah cohlan an si khawh nakhnga SAC nih siseh NUG nih siseh an i zuam cuahmah.ASEAN Labour Organization le hlutdaw palai hna cawlcanghnak nih NUG caah tampi bawmhnak a pek lai tiah Myanmar ram riantuanbu CTUM Chairman U Maung Maung nih a chim. TCP\nCabia dang:Chuah semnak Chinram ah chungkhar tling he nuam tein ram le miphun caah rian a ttuanmi kan Chin palik pawl hna cu ralhrang kawlralkap ruangah ah mi ramdang ah cement le rawra nawng in an pumpaw cawmnak caah rian an ttuan cang ee. Zeitluk in dah hibantuk rianttuan hi an caah a har hnga mu.. Chinram an rak um lio ah khan cun hi bantuk rian cu an rak ttuan ballo ee.


Thlakhat Chung Kalaymyo Khrihfa Thlanhmun Ah Minung 270 Phum An Si – Thechinlandtoday\nThlakhat Chung Kalaymyo Khrihfa Thlanhmun Ah Minung 270 Phum An Si\nadmin July 1, 2021 Leave a Comment on Thlakhat Chung Kalaymyo Khrihfa Thlanhmun Ah Minung 270 Phum An Si\nKalaymyo Khrihfa Thlanhmun Ah Thlakhat Chungah Miruak 270 Vui An Si…Kalaymyo ah Covid-19 zawtnak a chuahhnu ah Kalaymyo khuachung khrihfa thlanhmun ah June 1 in June30 thlakhat chungah, miruak 270 vui an si tiah Kalay khrihfa thlanhmun committee phaisa tlai nih cathanh an chuah.\nAtam deuh cu Covid zawtnak ngei mi le , Covid zawtnak ngeilai tiah ruahdamh mi an si.Cuchung ah cun, Pathian riantuan mi Rev.(19) le RC Father (3) ,dihlak (22) an i tel.Kalaymyo nunnak a liam mi hna zatuak cun nikhat ah minung 9 an si.\nKalaymyo thlakhat chung nunnak a liam mi ah pa (168) le nu (102) ansi, cuchung ah cun mino (28) zong an i tel ve.Atu langhter mi zong hi, khuapi chung ummi mithi cazin lawng sirih, khuate lei cazin telh asi lo.Kalaymyo ah cun,mah le biaknak cio in thlanhmun an ngei cio.\nPi Daw Suh Ai Awh Kho Tuding Ah Ruahmi Hngakchia Nu Ralhrang Nih An Thur Ning Update Thar →\n← Falam Khuachung Ah Tulio Pulrai In Tuchun Lawngah Minung Pa2 An Thi


MI ZEIHMANH LENGCHUAK TI HLAH UH RALHRANG NIH AN TI CANG HNA – The Chinlung Post\nTuni thok in August ni 29 tiang mizeihmanh lengah nan chuak lai lo tiah ralhrang kawlralkap hna nih Mandalay ah nawl an chuah. Zarhpi zarh hnih chung zingka suimilam pakua in zanlei suimilam pathum tiangah mizeihmanh lengah nan chuak lai lo. A chuak mi paoh cu tlaih nan si cang lai tiah ralhrang kawlralkap nih tuni thok in nawl an chuah.\nTutan ah hibantuk in ralhrang kawlralkap hna nih Mandalay ah lengchuah lo dingin nawl an chuahnak a ruang cu covid zawtnak a karh tuk caah asi tiah an langhter. Asinain ralhrang nawlchuahmi cungah lunghrinh mi an um rih. Thildang tuah an timh caah hna ah a si hnga maw tiah an chim. Hi nawl an chuahmi chungah damlo mi hna tucu chuahvah khawh asi.\nCun bazar kal a duhmi hna nih zingka suimilam pali in zingka suimilam pakua tiang i bazar caan a si lai i, zanlei suimilam pathum in zanlei suimilam paruk tiang on a si lai. Tuni ah thanhnak an tuah hnu cun ahohmanh leng ah a chuakmi an um lo tiah an langhter chih.\nThawngpang dang. CDF pasalttha hna le ralhrang kawlralkap hna cu dinloin nithum chung an i kap cang. Tuchun ni zanlei tiangah pehzulh in i kahnak a chuak rih. Ruahsur lak zongah i kahdohnak a fak chinchin tiah theih a si. A liamcia August ni 13 ah ralhrang kawlralkap le CDF pasalttha hna cu Mindat le Matupi karlak ah zingka suimilam paruk hrawngin kahdohnak an thok.\nNithum chung i kahdohnak ah ralhrang kawlralkap lei in minung pakul hrawng an nunnak a liam i, hliam a tuarmi tamtuk an um tiah theih a si. August ni 14 chun suimilam pahnih hrawngah meng 14 a hlatnak hmun ah ralhrang kawlralkap le CDF hna cu an i kap tthan i, CDF lei in hliamfak lo minung pahnih an tuar tiah an langhter chih.\nRalhrang kawlralkap hna cu hmunhnih ah an i tthen i, hmunkhat ah hin zakhat tiin an i then hna. Meng 13 a hlatnak hmun ah a tuhi an um tiah tuanvo ngeitu hna sin in theih a si. Nizan an i kahnak cu meng 14 a hlatnak ah asi i, hi i kahnak ah ralhrang kawlralkap lei hi minung 150 renglo an si hna, Zingka suimilam pariat hrawng in meng 16 ah a ummi CDF hna cu hriamnam ngan in an kah hna.\nSuimilam pahra hrawngah kap hnih in i kahnak a chuak tthan i, ralhrang kawlralkap hna nih hriamnam ngan in biatak tein an kah hna nain CDF lei in hliam a tuarmi le anunnak a liammi an um lo tiah an langhter chih. CDF hnu an soh i, meng 16 pawngah a ummi inn hna cu ralhrang nih an khangh hna. Meng 16 tiang an nawr hna caah ralhrang hna nih kan tei hna tiah an i ruat i, meithal an puah thluahmah tiah an langhter. Tuni zanlei zongah faktuk in an i kap cuahmah rih.


Tuni Ah Fighter Jet(Vanlawng) In An Kah Hna Caah Hliamtuar Mi An Um - TIMES OF CHIN NEWS\nTuzing May 19 zinglei sml 2:00am hrawngah SAC ralhrang nih raltuknak Vanlawng in KNLA mipi ralkap fonh hna cu an rak kah hna caah mipi ralkap fonh lei in hliam a tuar mi an um tiah theih a si. “Fighter Jet 2 in LayKayGaw kiangkap ah voi hnih bak bomb an hong thlak caah kan mah lei in hliam a tuar mi kan um, asinain a thi mi le hliam hma fak a tuar mi cu an um lo”tiah KNLA mipi ralkap fonh in nawlngeitu pakhat nih a chim.\n“Ruah lo piin May 19 zaan sml 2:02am hrawng ah ralhrang Vanlawng nih bomb a rak kan thlak hnawh caah mipi ralka 3 hliam hma a tuar. An hma a fak lo, tu hi Si inn ah thlop an si”ti zong ah mipi ralkap fonh in ralkap pakhat nih a ttial ve.\nNizaan May 18 ah KNLA mipi ralkap fonh nih LayKayGaw he ai naih mi Taybawboa ralhrang camp cu bomb le kuanfang lak ah ralttha taktak in an kah chih ve hna caah an lak khawh. SAC ralkap nih Vanlawng le Helicopter le Drone ngan mi pawl in a rak kah ve hna caah khuami 300 tluk Thailand ram ah an zaam hna.\nThawngpangdang………. Min Aung Hlaing min in a um mi inn 4 cu leilam in kan zuar lai tiah NUG in minister Tin Tun Naing nih a chim. NUG Minister of Planning, Finance and Investment a ttuan lio mi PU Tin Tun Naing nih cun Yangon khuapi chungah ralhrang bawi Min Aung Hlaing min in innhmun 4 a um, an dih lak tein leilam in kan zuar lai tiah tuchun ah a chim.\nCu lawng hlah Min Aung Hlaing fale pawl nih chawlehnak an tuahnak zong an um hna tiah a chim chap. Cun Yangon khualipi lawng bak ahhin Min Aung Hlaing le a ralbawi pawl nih an chuh mi innhmun 60 hrawng a um ti zongah a chim. Kan hnung te ah khan NUG nih cun Min Aung Hlaing nih Yangon khuapi ah a ngeih mi inn Inya lampi kam a um mi cu US dollar 10 million an hauh i Share cawknak in an zuar cang. Crd: SML


Kawl Ralkap Hna Zinan A Phur Mi Truck 8 Hna Cu, KIA Nih Puak Dih Lak In An Kah Piak Hna. – Chintanbo\nKawl Ralkap Hna Zinan A Phur Mi Truck 8 Hna Cu, KIA Nih Puak Dih Lak In An Kah Piak Hna.\nShan ram chaklei ah , nihnih chungah rallokap disel phor tu mawtaw pasarih KIA Nih An Kah Cang Shan ramkulh chaklei Kuatkhai khua cozah lampi ah rallokap hriamtlai phu hña i disel phor tu mawtaw 7 cu nihnih chungah KIA nih kham in an kah tiah theih a si.\nKuatkhai khua pawng ah a um mi Namhpachi khua pawng ah tuzing suimilam 7:30 hrawng in 8:00 tiang KIA le rallokap hriamtlai phu hña kar ah kahdohnak a chuak tiah theih a si. Mansi peng lei zongah tutiang Mansi ah a ummi rallokap hriamtlai phu hña nih hriamngan hmang in an kah hña tiah theih a si.\nMansi peng Mading khua lei zong KIA le rallokap hriamtlai phu hña kahdohnak a chuak i rallokap lei nih a hriamtlai minung thazang a chap hña.


Ralkap pawl an cawl kho ti lo – The Cherry Par\nRalkap pawl an cawl kho ti lo\nKIA nih ralkap pawl an phomh hna ning hi tih a nung tuk, minung fa celh ding si lo. Atu lio KIA mi kah le mi doh cu mi zeihmanh nih celh ding si lo. Cu hlan ah cun kawl ralkap nih timh ciammam tein KIA an kah hna hnu ah KIA nih an leh tawn hna. Sinain tutan cu KIA nih an kah hmasat peng hna. Cun KIA an mi kah ning hi zeitluk in dah tih a nun ti cun Ralkap pawl an i ready lo lio te dai te an ih ko lio Deilei suimilam 2-3 hrawngah an kah peng hna.\nRalkap nih an i bochan bikmi cunglei bomb thlaknak an vanlong zong an hmang kho ti lo. Zan a si caah hman awk zong a tha lo. KIA nih kawl ralkap pawl cu dawh taktak in hi zawn ah an hlen khawh hna. Chun ah sisehlaw vanlong an hman hnga i KIA an phomh ve len hnga. Ralkap pawl an cawl kho lo ti lo mipi an kahmi hna nak fah deuh lengmang in KIA nih an thah cang hna.\nNihin zing delei 2:00 zong ah KIA nih kawl ralkap sakhan 3 an lak than. A minung in 20 an thah hna. An hriamnam tampi an chuh rih hna. Nihin zing deilei an kahmi hna cu Phakanh peng Sing-lung hmaw um ralkap sakhan pakhat le Sain- Taung tlang cung ummi ralkap sakhan an si. A minung in a tlawmbik 20 cu an thi lai. Mah a thimi hna lakah ralkap kuttang ummi palik zong an i tel tiah KIA lei nih an chim. Tluang Ceu Thang\n← 𝐅𝐞𝐝𝐞𝐫𝐚𝐥 𝐫𝐚𝐦 𝐬𝐞𝐫𝐧𝐚𝐤 𝐝𝐢𝐧𝐠 𝐥𝐚𝐦𝐭𝐡𝐚𝐫 𝐤𝐚𝐰𝐥 𝐚 𝐡𝐚𝐮\nAtu kawlram hi Civil war timi rampumpi ral a tho cang mi asi. →


Lolamtlaang Khuaruah (Facang In Tolre Ah…) – THLIZIL THAWNGPANG\nLolamtlaang Khuaruah (Facang In Tolre Ah…)\nFacang biatak in Lairam ah kan cinnak hi Mirang chan hnu lawng khan a si– kum 100 kuakap lawng a si rih kan ti lai cu. Cu hmanh ahcun biatak tein a ciingmi hi thlanglei Laitlang deuh an si i chaklei Laitlang ahcun Thantlang dah tilo adang Hakha, Falam, Tedim le Tonzang lei ahcun facang hi tlanglo ah an ciing tuk lo.\nFacang cin hi lopil a heu tuk hlei ah pawcawmnak khim taktak a kan pe kho tuk ti lo (Pawngkam environment a hrawh tuk timi tu hi cu a si lem lo). Ruahti cungah aa hngat tuk hlei ah kan vawlei zong a tar/phong chin lengmang i milu le kan karh chin lengmang tikah. Tukum zong Zahnaktlang le Thantlang peng khua tampi cu paam dawh kan si hoi ko hih.\nCu lioah ‘tolre’ ciin biatak tein a hung laar i kan thawchuak deuh. Thlennak(revolution) pakhat si hraam seh. Thlanglei Laitlang pawl cu tolre in an irum phahnak cang. Kanpetlet hna khi sifak bik Peng kan rak ti nain tolre thawngin a rum bik Peng ah aa chuah hnik cang. Chaklei Laitlang hi kan lungfim a tlai ti khawh a si nain caan kan ngei rih ko– tolre ciing cio hna usih. Ekah pakhat tolre a ciing cangmi chungkhar cu hmailei an pawcawmnak ca dingah lungrethei Tik awk a um ti lo. A rum lo hmanh ah zingzan rawl ei awk ah a buai hau lailo.\nKum 2020 thimnak ah aho party cozah kan kai zongah tolre sehzung (small or medium scale industry) cu thlanglei le chaktlei Lairam ah pakhat veve in a chiah hrimhrim hau. Khohsuai asiloah adangdang zong ser khawh. Atu i ahring le acar in kan zuar hmanh ah hitluk a miak si kaw value added chinchin cun atu aman i a let thum naktam in a kai kho. Cucaah cozah nih atu tein a cinning (technic), cinnak phaisahram (grant/loan) le azuarnak market biatak tein a bawmh awk a si. Cozah lei an khulnuar deuh I kan lung tha lo.\nHiti ti tikah tlaanglo facangcin hi kan khap lai ti phun in biachim ding zong a si hlei lo (Chin cozah upa pakhat nih nai ah a chim I ka lung tha lo ngai). Kanmah nakin a let tam in a thangcho cangmi Mizoram cozah (MNF) hmanh nih an policy (2019) ah tlanglo-facangcin a biapit tuk rihnak hitin an tial — “Shifting cultivation cannot be neglected and should be used to its full potential for raising crops especially our stable food ‘rice’”.\nKilometer 36000 tungvangpalh in a kaumi kan Chinram nihhin Chin miphun hi a kan cawm khawh tuk ko. Miphun dang bochan a hau lo. Mahte khuakhannak (self-determination) lawng kan herh. Hi hmanh hi Kawl le Rakhine nih kan vawlei tam ial an kan chuh rih– kan laak than lai. Chin miphun cu kan tuanbia in amah tein ai todelhmi miphun kan si I kan si peng ding zong a herh fawn.\nPrevious Post:Halkha Mipi Le Mino Bu Hna Rak Zoh Sawh Hlah Uh, Miphun Dang Milem Phun Hna Hlah Seh\nNext Post:Aung San Cu Kawl Caah Pasal Tha Hero Asi. Chin Caah Cun Mi Hrawkhrol Asi


Thlacam Sawmnak – The Cherry Par\nThlacam sawmnak. Khuaza ram kip um mi Facebook ka hawi le vial te hna kan hnu ka fb Timeline ah karak langhter cangban tuk khan kafapa te cu Thaizing Suimilam 11 am in Victoria Hospital ah opration an tuah cang lai caah nan thlacamnak kan herh ko. Damnak tling a hmuh khawhnak hnga Bawipa kut ah kan up piak ko rih uh tiah Bawi khrih min in kan nawl hna. Sibawi te le Sayamah te pawl ca zong ah siseh campiak chih hna usih. Chawva le thlacamnak in akan bawmtu nan za pi cung ah Bawipa nih daihnak in pe cio ko hnaseh.\nCHIN RAM KHUA LIPI HAKHA SIZUNG LE SIBAWI,NURSE PAWL KAN DIR HMUN HI ZEI TIN DAH NAN HMUH CIO NING ASI HNGA. 15Nov, 2020 Zarhpini chun ah kafapa Chin Christian University(CCU)ah BA E kum khat nak kai lio mi Van chiat ah Cycle accident a tong sual,Lungfim loin a um, Pathian mi hna le hawikawm unau hna nih rian rang in Sizung an tlik pi colh 2pm hrawng ah asi. A thai zing nikhat ni, nihnih ni tiang Sibawi Sang Ruhlei le Adangdang Sibawi pi nih an zoh lo. CT scan voi hnih an thlak ter, Ultersound le Xray chim lo in.Phaisa tu cu cei lak te kan dih manh nithum chung ah. A result cu Paraku (ruh sibawi tel in) te nih an zoh hnu ah kan in chimh te hna lai tiah duty sibawi te le nurse re nih an ti hna.\nA thai zing ah a check colh. A hnawng ruh ai kaam,a kha ruh a pelh an ti chel,a kiak an ti chel a tha than ko an ti chel,a lung fim lo mi le zei dang hi cu kan hngal kho bak lo CT scan le Xray le Ulter sound zong kan check dih ko an ti. Kafapa cu Zarh thum chung um hau lai anti,Phaisa kawl nak ah hman an kan timh cang caah kan duh ti lo ii inn ah tin pi asi. 4Dec, 2020 cawn ningan ni ah RGN lei kal pi asi. Rgn ah an check colh tik ah kafapa te cu a thluak thahri pa 6 nak a cat,a kha ruh a hliah cang hmunkhat a kiak, hmunkhat a pelh, a hnawng ruh ai merh an ti.\nResult kan vun theih cun kkhat lei kam ah kan i lawm tuk.kafa pa te hi a nunnak hmanh Hakha sizung khan a rak dih ding asi ko nain BAWIPA nih adawt tuk, a mah long asi lo Bawipa vel kan chungkhar in kan co caah anunnak a humhim piak tu kan Pathian asi. Rgn Si bawi te nih zeiruang dah Hakha ah hin opration an tuah lo an ti, an khuaruah har tuk.mah ban tuk mi zaw emergency in sizung phan ko mi cu an ti. Mizaw damh le minunnak chanh hi Hakha sizung nih ai rak tinh mi asi rua lo, Mizaw sin in phaisa kawl tu hi an rak i tinh mi asi ko rua hi ta tia khua ka ruat.\nHawidawt hna Kafapa ca long si loin Hakha le Thantlang Sizung le sibawi,Nurse te caah thla za cam piak rih ko hna usih mu. A khongdeng sual tu zong Bawipa min in kan ngaihthiam khawh. Police le PK nih sizung tiang an ra, case kan in ser piak hna lai an ti, Kan dam hi biapi si koseh law Bawipa nih kafapa damnak pe ko seh,kan ngaihthiam ko lai kan mah nih cun case kan ser lai lo tiah kan ti hna. Caan raih hlan ah kafapa te A thluak tjahri,a kha ruh opration tuah ding asi caah thlacam nak he kan bawm rih cio ko uh law. Credit: Johnf Thawng\n← Donald Trump nih US sovereignty pi hmang in Israel hi ziah hi tluk in a ttanh hnga?\nLai Peng Thang Le Cung Bawi Bik Caah Thlacam Sawmnak →


Nangmah Mit Ah Zoh Remmi Thil Maw Na Tuah Lai Pathian Mit Ah Zoh Remmi Dah? – Chin World News Evening\nSeptember 7, 2019 September 7, 2019 Salai Van Sermon\nKhi caan lioah khan Israel ah siangpahrang an um lo; aho paoh nih anmah mithmuh ah a tha an timi cio kha an tuah. (Biaceihtu 21:25). Israel mi tuanbia ah hin Biaceihtu chan hi chan karlak Joshua hruainak le siangpahrang uknak karlak chan a si. Hi chan ah hin Moses le Joshua bantukin hruaitu an ngei lo i siangpahrang David le Solomon bantukin uktu le hruaitu an ngei lo lio a si. Israel mi cu Biaceihtu hna nih Moses bantukin an rak hruai hna lo i siangpahrang bantukin an uk kho hna lo. Cucaah hi chan Israel mi hna sining cu duh a nung lo ngai. Hi chan hi kum 340 tluk a saumi chan a si.\nHi chan Israel miphun sining cu: sualnak an tuah harnak an tong harnak chungin Pathian an auh Pathian nih a leh hna thluachuah a pek hna sualnak an tuah than. Cuti lengmang cun an sining cu ai mer lengmang. A fekfuanmi hruaitu le uktu an ngeih lo caah mi kip nih sualnak kha fawi tein an tuah. Phung in mizapi a tlaitu an um lo caah mi kip nih ‘anmah mithmuh ah a tha an timi cio kha an tuah. Sualnak kha sualnak tiah auh loin an mit ah ai remmi a si ahcun fawi tein an tuah caan a si. Pathian lung an ton lo ngai caan a si.\nKannih zong cu chan ah cun kan um ve. Sualnak kha a min din in auh chan, thatlonak kha an min thlen chan, biatak kha anmah duhmi a si lo ahcun asiloah anmah sining he ai khah lo ahcun a kam ah hnon chan a si. Hlawhhlang zong kha pumpak zalonnak ah chiah chan, nu le nu thitumhnak le pa le pa thitumhnak kha mah duhthimnak ah chiah chan, sualnak le thatlonak nih zatlang nun ah hmaihngal ngai in an um chan ah kan um cang. Hlan ah zohchiah ah ruahmi kha zohrem ah chiah a si cang. Fihnung ah chiahmi kha conglawmhmi a si cang. Biaceihtu chan he zeihmanh kan i dannak a um lo.\nPathian fale hna hi caan lio i Pathian tanh le biatak dirpi cu tihnung a si i a har hringhran ko. Zeitin na ruah ve? Hi chan cawnpiaknak thalo, phung thalo le nunning thalo lakah zeidah tuah ding a si ti hi na ruat tawn maw! Hi chan ah hin Pathian nih Amah le A Bia tanhtu ding le dirpitu ding ah thimmi na si kha philh hlah. Raithawinak nakin nawlngaih a tha deuh timi chan ah kan nung ti hi philh hlah u. Kan chan hi chan vialte lakah a thurhnawm bik chan a si bantukin Pathian mit ah zohremmi thil tuah a herh bik chan zong a si ve. Credit: Pastor: Then Kep


Misual Meithal Kuan Nih A Lu Ah A Khen Sual Ruangah A Nunnak A Liam – FIAKFAIROCK\nMisual Meithal Kuan Nih A Lu Ah A Khen Sual Ruangah A Nunnak A Liam\nA ho hmanh nih hin kan thih lai caan hi kan i chim kho loh i vawlei cung mi tthawng le mi rum hmanh nih hin thaizing kong hi an i chim kho hna loh. A tu zong kum 2 te lawng a simi hngakchia pa te hi sui zuarnak dawr a ngeitu nuva hna i an fapa a si i an dawr ah misual a rak lut.\nCun a ruahnak in dawr chungah a ummi minung paoh cu a kah duahmah hna i dawr chung sui cu ai zampi. Van chiat ah hi hngakchia pate a lu ah misual pa meithal kuan nih a khen i a nunnak a liam cu a si. thebungpipost


Married For 25 Years ,Bill And Melinda Still Wash Dishes Together Every Night . – Chin International News\nOctober 8, 2019 admin Ramleng 0\nKum 1987 lio in, a rak i duh mi hna nupa hna nih cun, a ni duhnak a cuaikho lo mi ,le hmai lei an kalnak dingzongah nun phung pangai in an nun khawhnak dingah tiin ni fatin in, minute 15 chung coka leiah an nupa in rawl einak thleng te hna an ttawl tti tawn.\nHi bantukin an umtu ning vun zohtikah cun, umpitu minung rawihnak lei cu alang lem lo tinak a si. cu lengah an fa le hna zong nih chungkhar rian ttuannak leiah felfai tein, an ttuan ve tawn ti si. vawlei cung i a rumbik a si mi nih hi bantkin, an um tikah kan nih Haka hrawng kan mi rum hna he hin cun, tah chun ding a ttha lo mi a si.\nVawlei cung i mirumbik dir hmun i a dir mi nih ,rawleinak thleng te hna mahtein,a ttawl mi hna chungkhar nunning vun ruah tikah hin,kan ram lei mirum hna nih,umpitu minung an rawih hna i, a herh mi pohpoh an tuahter tik hna ah hin, anmah ttuanding a um tilo i, nupa i kawmhnak caan zong a tawituk cang .\nHi bantukin kan um caah,chungkhar nunning le khuasak ningah a kan thlau tuktawn i,nu le pa karlak zongah i rem lonak le i huatnak,i siknak, in a dawnghnak ah cun, i tthennak tiangin a um tawn mi asinak a si tawn . Bill Gate te nupa nun bantuk nun hi, kan ram nih a herh tuk mi cu a si. zei bantuk harnak hmanh tawng hna sehlaw, cu harnak nih cun ,nupa a dawtuk mi nun cu a teikho lo ti hi, Bill gate te Nupa nun nih hin a lanhter .\nSyria Ram I Kurds Force Hna ,Turkey Nih Ralkap Tthawnnakin A Kah Si Ah Cun, Turkey Economy Hrawh Dih A Si Lai : By President Trump.


Real Madrid Le Juventus Zangfahtuk An Si Cang, Champions League In An Tla Ruangmang Cang – Lai Lungrawn Post\nAugust 8, 2020 admin Sport\nCovid-19 pulrai zawtnak ruangah caan sau pi vawleicung bawlung chuih dinhter hnu ah Champions League puai cu an rak thawk than cang. Champions League puai hmasa bik cu tuzan suimilam 12:30 am (zarhteni zinglei) ah an thok cang. Juventus le Lyon cu Juventus innpi ah an chuih i, Lyon nih nih an tei diam ko hna. Cun, Manchester City le Real Madrid zong Manchester City innpi ah an chuih ve i, Manchester City nih an tei ve hna caah Juventus le Real Madred cu Champions League in an tla cang.\nTu kum Champion League chuih cu zoh aa dawh ngai cio hna bantukin Real Madrid hi goal hnih sung cia in Manchester City innpi ah an chuih hi a si. Real Madrid team caah quarter final kai khawhnak caah ruahchannak tlawmte lawng a rak ngei bantukin quarter final in Machester City nih 2-1 in an tei hna. Manchester City team pawl cu thadam tein le nuam tein quarter final an kai cang. Machester City team caah hin Gabriel Jesus le Raheem Sterling nih goal khat veve an goal hna, Real Madrid team lei in Benzema nih goal khat a khumh kho ve. Nain, Real Madrid Manager Zidane zong Real Madrid a zohkhenh hnu in tutan a voikhatnak Champions League ah a tlakpi hna hi a si.\nCun Juventus le Lyon cu an chuih ve than tikah Juventus nih tei tengteng an hauh caah an izuam len ko i, an tei kho bak hna lo. Lyon le Juventus hi puai hmasa an chuih lio ah hin 0-2 in an rak sung. Asinain, Champions League siangpahrang tiah auhmi le vawleipi nih theih ngaimi minthang Ronaldo an ngeih caah goal 2 cu a goal piak ve hna. First half dih hlan ah Juventus lei nih penalty an ngah caah, C Ronaldo nih a goal. Cun, Second half an chuih than ah ah Juventus an zuam chinchin ko nain zei hlei ti lo. Caan tlawmpal ah Ronaldo nih goal khat dawh taktakin Juventus team pawl a goal piak hna i, goal 2-2 veve an si. Juventus lei in Caan dongh tiang goal a khumh kho ve tilo caah Lyon cu away inn ah goal phungning tein teinak an hmu caah Lyon cu quarter final an kai ve cang. Juventus team hi tuzan Champion League an chuihmi le quarter final an sungh ruangah Juventus team pawl cu Kum hra hnu ah a voikhatnak bik quarter final in a tla hi a si. Juventus bawlung team pawl hi quarter final tiang hi cu an rak kai tawn mi an si. Tuzan in cu Juventus le Real Madrid bawlung team pawl cu Champion League in duh zong duh lo zongah byebye an hau cang tinak a si.\n21 Panglong Conference Ah Hriamtlai Phu Hruaitu (2) Cio Lawng Sawm An Si Lai. CNF Hruaitu Ahodah An Kai Te Hnga?


Thin Phang Ko : Ni Hin 11/3/2021 Ah Sui Khar Le Ralhrang Bawi Cu Victoria Camp Ah I Tawn Nak An Ngeih Tthan. – Chintanbo\nTlanglo ah a caam mi Kawl ralhrang le Dr. Sui Khar atu nai ah an i tong than.zei ruangah dah victoria camp thingthing ah,ani tawn,hmun dang zawngah hmun tamtuk a um ve ko nain ti cu,mipi lei bia halnak cu asi.Kawl ralkap hi an zertuk i, a tu lio hi bantuk kan buai lio ah hin,Camp ah va kal i, biak cu an duh hnga ti cu ruah len awk a um mi cu asi.\nMarch 10 ah Camp Victoria ah a kal mi Ralkap cu Tlanglo ah an caam i tuzing March 11 ah Camp Victoria ah kal than an i timh ca ah Dr. Sui Khar Thantlang lei in a rak ra i Tlanglo ah an i tong than tiah thawng kan theih.Hi kong ah Tlanglo khua upa pakhat nih “Atu nai chun 12:00 ah khan Thantlang lei in Dr. Sui Khar a rak phan i kan khua ah an i tong than.\nPu Sui Khar cu a rak men lo. An tih ngai ti a langtuk. Pu Sui nih ‘cunglei ka chawnh cang hna’ a ti hna i an dai.Nizan ah khan ralhrang hna cu 40 hrawng ah si i, a tu-ah cun 60 hrawng an si cang tiah theih asi. khuachung mipi hna nih cun,zeihmanh ani biaknak sual lam hi an thei ve lo i, an thin phang pah tawn tiah an chim.\nAsinain cunglei nih rak kal than ding in an van ti hna ca ah a si rua. Cucaah Dr. Sui Khar nih ‘Bohmu pakhat le Ralkap pathum nih ka zul u’ a ti hna i atu nai ah khan Tio leiah an tum,” tiah a si i,poi tuk hringhran ko.\nCamp Victoria lei in CNA pali an rak kai. Cun Dr. Sui Khar a van zultu pathum nih an zulh hna. Dr. Sui Khar nih “Ralkap Bohmu le a dang pakhat cu a motor ah a thutter hna i a dang pahnih cu motorcycle in an kal,” tiah a chimchap.Zing ah khan cun kan lungre a theituk nain atu Pu Sui a rat hnu cun kan lungretheihnak a dai, kan thin a phang ti lo, tiah a cunglei upa nih a chim.\nRalkap hi nizaan Camp Victoria an kal an kir hnu in tlung lo in Tlanglo ah an caam i khuachung Tualleng Sianginn ah hmunhma an khuar tiah thawng kan theih. Credit-The Hakha Times


Khuapi Pathum Hunnak An Tuah; Waibula Khua Lawngah Chief Minister A Kal Kho - THE CHINLAND POST\nKhuapi Pathum Hunnak An Tuah; Waibula Khua Lawngah Chief Minister A Kal Kho\nTCP|Thantlang 2019 April 9| 2019 April 3 in 6 kar lak nili chung Chin ramchungah khuate in khuapi pek mi hna khua pathum hunnak tuah a si, mah chungah Falam peng Waibula khuahunnak tuah lio lawngah Chief Minister Pu Salai Lian Luai a kal kho i mizapi he ton biaruahnak a ngei hna tiah kan theih.\nFalam peng Waibula khuapi sinak hunnak cu April 3 ni ah an tuah i Chief Minister Salai Lian Luai, Hluttaw Speaker Pu Zo Bawi, Sipin vuanci U Soe Htet le Minister dangdang hna le tuanvo ngeitu hna nih an tel pi hna. Mah ni lila ah Waibula sianglairuun sianginn cu siangsangruun ah sanh mi hunnak zong an tuah chih hnu ah mizapi he tonbiaruahnak an tuah hi a si.\nKanpalet peng Cindwe khuapi hunnak zong April 5, Mindat peng Maqui-innnu khuapi hunnak zong April 6 ni ah an tuah hna.\nWaibula khuapi cu 10-8-2018 sangthen pali ah, Cindwe khuapi cu 27-12-2018 sangthen pali, Maqui-innnu khuapi cu 13-9-2017 kum hna ah rampi Pyithe-zi zung nih phungning in khuapi sinak an pek hna hi a si.\nPrevious Sing 200 Dih In Vumtumaung Certual A Cheu An Theh\nNext Aw-zai Kongah Chimtu Le Cawnnak Zeihmanh Ka Ngei Lo: Van Hlei Iang